ועדת החוקה, חוק ומשפט, כנסת 24, פרוטוקול מספר 180, 2022-01-24 09:30

גלעד קריב: בוקר טוב, אנחנו פותחים דיון בתקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מקום ציבורי או עסקי והוראות נוספות) (תיקון מס' 19), התשפ"ב-2022.

גלעד קריב: נמצא אתנו עו"ד אלעד גודינגר ממשרד הבריאות, המשרד שהתקין את התקנות.

גלעד קריב: נבקש ממנו להציג את התקנות וניגש להצבעה.

גלעד קריב: בבקשה, עו"ד גודינגר.

אלעד גודינגר: תודה.

אלעד גודינגר: לפני שבועיים הוארכו כל תקנות הגבלת פעילות עד 1 בפברואר למעט תקנה אחת א, שעוסקת בהגבלת התקהלות וקובעת הגבלת התקהלות במקום סגור של עד 150 בני אדם, ובהתאם לחוק הסמכויות לא ניתן להאריך אותה יותר מ-14 יום, ולכן היא הוארכה רק עד היום, עד הלילה בחצות.

אלעד גודינגר: אנחנו פה מאריכים אותה בשמונה ימים נוספים, ומצמידים את התוקף שלה לתוקף של שאר התקנות, וזה עד 1 בפברואר.

גלעד קריב: תקנות התו הירוק לעניין הזה.

אלעד גודינגר: הגבלת פעילות שכוללות בין היתר.

גלעד קריב: רק אחזור על מה שאמרתי אתמול – אנחנו שומעים בימים האחרונים קולות גם מקרב שרים בממשלה, אתמול הצטרף קבינט המומחים שמדבר על הצורך לבחון לעומק אם בעת הזו יש הצדקה בהמשך השימוש בתו הירוק כפי שאנו מכירים אותו מהתקנות בחודשים האחרונים.

גלעד קריב: הקריאה הזו מגיעה אחרי קריאה של חברים וחברות בוועדה לרבות קריאה שלי, לבחון האם בעת הזו יש הצדקה אפידמיולוגית בריאותית להמשך השימוש בתו הירוק.

גלעד קריב: אנחנו עומדים על כך שכל הגבלה שמוטלת מכוח חוק הסמכויות צריכה להיעשות על יסוד הצדקה אפידמיולוגית עדכנית.

גלעד קריב: לא משאירים הגבלות כאמצעי חינוכי.

גלעד קריב: זו אמירה חד-משמעית של הוועדה.

גלעד קריב: אני לא אומר שזה מה שקורה עכשיו.

גלעד קריב: אני רק אומר שמקום שאין הצדקה אפידמיולוגית ברורה אי אפשר להשאיר את ההגבלות, ומאוד יכול להיות שבעת הזו אין הצדקה, ובעוד חודש יתפתח מצב בריאותי אחר ותהיה הצדקה.

גלעד קריב: לכן אנחנו יודעים לעבוד ולשנות את הדברים במהירות.

גלעד קריב: אני מבקש שתיקחו את זה לתשומת לבכם.

גלעד קריב: מבחינתנו בשבועות האחרונים אנו לא קיבלנו לידינו את חוות הדעת הכתובה שביקשנו בנושא ההצדקה האפידמיולוגית של התו הירוק.

גלעד קריב: אני נותן את ה כהתראה שמונה ימים לפני שאתם חוזרים לחדר הוועדה.

גלעד קריב: פשיטתא שאם אתם מחדשים את התו הירוק הוא לא יאושר כאן אלא אם יש חוות דעת כתובה, וחוות הדעת האפידמיולוגית תהיה מספיק מבוססת לשיטת החברים והחברות המצביעים.

גלעד קריב: לכתחילה אני חושב שלאור הקולות שאנו שומעים גם מקבינט המומחים וגם מקרב שרי הממשלה יכול להיות שלעת הזו תיטיב הממשלה לעשות אם תשעה את השימוש בתו הירוק בנתונים הנוכחיים.

גלעד קריב: אנא העבירו את המסר הלאה.

גלעד קריב: אני מעביר אותו גם באמצעים אחרים.

גלעד קריב: בוקר טוב, חבר הכנסת בליאק.

גלעד קריב: אנו עושים כעת אישור של אדפטציה קטנה בתקנות ההגבלות.

גלעד קריב: קיבלנו בקשה מהממשלה להאריך את זמן הגשת ההסתייגויות על חוק הקורונה, ולכן נצא להפסקה ונתכנס ב-11:00.

גלעד קריב: אדוני היועץ המשפטי, הערות שלך?

גלעד קריב: אין.

גלעד קריב: יש גורם נוסף שביקש לדבר?

גלעד קריב: אם כך מי בעד אישור התקנות?

גלעד קריב: אה, אדוני היועץ המשפטי, בבקשה תקריא.

אלעזר שטרן: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מקום ציבורי או עסקי והוראות נוספות)(תיקון מס' 19), התשפ"ב–2022.

אלעזר שטרן: 1.

אלעזר שטרן: תיקון תקנה 15.

אלעזר שטרן: בתקנות סמכויות מיוחדות להתמודדות עם נגיף הקורונה החדש (הוראת שעה)(הגבלת פעילות של מקום ציבורי או עסקי והוראות נוספות), התשפ"א–2021 , בתקנה 15(ב), המילים "על אף האמור בתקנת משנה (א)" – יימחקו, ובמקום "כ"ב בשבט התשפ"ב (24 בינואר 2022)" יבוא "ל' בשבט התשפ"ב (1 בפברואר 2022)".

אלעזר שטרן: 2.

אלעזר שטרן: תחילתן של תקנות אלה ביום כ"ג בשבט התשפ"ב (25 בינואר 2022).

גלעד קריב: מי בעד?

גלעד קריב: הצבעה בעד – פה אחד אושר.

גלעד קריב: אושר פה אחד.

גלעד קריב: אנחנו יוצאים להפסקה.

גלעד קריב: בשעה 11:00 ניגש להנמקת ההסתייגויות ולהצבעות על הסתייגויות ואז הצבעה על הצעת החוק כולה.

גלעד קריב: כמובן חוק הסמכויות, התיקונים שעסקנו בהם.

גלעד קריב: תודה, יצאנו להפסקה.

גלעד קריב: צהריים טובים.

גלעד קריב: אני מחדש את הישיבה.

גלעד קריב: תודה לכל המתכנסים והמתכנסות.

גלעד קריב: שלא כמנהגנו, בשל ריבוי הנוכחים, לא נזכיר בשמם את כל המתכנסים והמתכנסות אבל אני מודה לכל נציגי ונציגות משרדי הממשלה על העבודה המאומצת.

גלעד קריב: נמצאים אתנו בראשית הדיון חברי הכנסת אורי מקלב, אלון טל, צביקה האוזר, מופיד מרעי, סימון דוידסון, לימור מגן תלם, איתמר בן גביר, גבי לסקי, שמחה רוטמן ואוסאמה סעדי.

גלעד קריב: תודה לכם על הגעתכם.

גלעד קריב: בפתח הישיבה, ומייד ניגש לנושא שעל סדר-היום, אני מבקש להתייחד עם זכרה של נשיאת בית המשפט העליון בדימוס השופטת מרים נאור שהלכה הבוקר במפתיע לבית עולמה בגיל 74.

גלעד קריב: הנשיאה נאור נולדה חודשים אחדים לפני הקמת המדינה, לפני יום ה' באייר תש"ח.

גלעד קריב: כל חייה הבוגרים היו שלובים במעשה תקומתה של המדינה.

גלעד קריב: כל חייה הוקדשו לשירות הציבור כחלק ממערכת המשפט בפרקליטות המדינה, ובמשך קרוב לארבעה עשורים על כס השיפוט, כאשר תפקידה האחרון, כפי שציינתי, בתוך מערכת השיפוט היה נשיאת בית המשפט העליון.

גלעד קריב: דומני שגם התפקידים שהיא עמסה על שכמה לאחר פרישתה מכס השיפוט יש בהם עדות נאמנה לערכיה ולתרומה ההירואית שלה לבניינה של מערכת המשפט הישראלית ולתקומתה של מדינת ישראל הן כנשיאת בית הדין העליון של ההסתדרות הציונית העולמית, הן במעורבות שלה במכון לתכנון מדיניות העם היהודי והן בתפקידה האחרון, תפקיד שהיא לא זכתה להשלים כיושבת-ראש ועדת החקירה הממלעתית לחקר האסון במירון.

גלעד קריב: מסכת שקלים בתלמוד הירושלמי מלמדת אותנו שאין עושים נפשות לצדיקים.

גלעד קריב: נפשות לשון של מצבות.

גלעד קריב: דבריהם הם הם זיכרונם, ודומני שמאות אם לא אלפי פסקי הדין של השופטת נאור, פסקי דין שביצרו את שלטון החוק במדינת ישראל, את ההגנה על זכויות האדם והאזרח, פסקי הדין האלה הם הם מצבת הזיכרון הנאמנה ביותר למפעל חייה של השופטת נאור.

גלעד קריב: פסק הדין האחרון שהקריאה השופטת נאור ביום פרישתה מבית המשפט העליון עסק בסוגיה מעוררת מחלוקת שעודנה מצויה בליבה של מחלוקת ציבורית, פסק הדין שעסק בחוקי העזר שמסדירים את פעולת המרכולים בימי המנוחה הרשמיים בעיר תל-אביב.

גלעד קריב: ודווקא כיוון שזה היה פסק דין מעורר מחלוקת, אני מבקש לצטט מפסק הדין דברים שיש בהם עדות על כך שתהא המחלוקת אשר תהא, הערכים שניצבים ביסוד השיח המשפטי והציבורי בישראל, ערכים של מדינה יהודית ודמוקרטית, עמדו תמיד לנגד עיניה ואני מצטט: "אין באיזון זה כדי לגרוע ממעמדה וחשיבותה של השבת כקניין לאומי של העם היהודי וכאחד מערכיה של מדינת ישראל כמדינה יהודית ודמוקרטית.

גלעד קריב: משמעו של איזון זה, כי בצד ההגנה על צביונה הייחודי של השבת יש לאפשר לכל פרט ופרט לעצב את השבת שלו על פי דרכו ועל פי אמונותיו ולצקת בה תוכן כראות עיניו.

גלעד קריב: "לא בכדי ראה המחוקק לנכון להטיל את מלאכת האיזון הזו על הרשות המקומית".

גלעד קריב: ודברים נוספים שהיא אומרת, שדומני שצריכים לעמוד לנגד עיני כולנו: "הכרעתי אינה מבטאת הכרעה ערכית ואינה מבקשת לשקף השקפה חילונית או דתית.

גלעד קריב: פסק הדין הוא מה שבעיניי משקף את מה שבעיניי הוא פרשנות נכונה של החוק.

גלעד קריב: חיים משותפים אינם הכול או לא כלום.

גלעד קריב: סובלנות לדעה השנייה, כבוד הדדי, חיה ותן לחיות".

גלעד קריב: אני מבקש שניטול רגע של דומייה בעודנו יושבים, לזכרה ולכבודה של הנשיאה נאור.

גלעד קריב: יהי זכרה ברוך.

גלעד קריב: תודה, חבריי וחברותיי.

גלעד קריב: יהי זכרה של הנשיאה נאור ברוך ונצור בליבנו.

גלעד קריב: מכובדיי, אנחנו עוברים לנושא שעל סדר-היום.

גלעד קריב: אנחנו נמצאים בישיבה של הנמקת ההסתייגויות שהוגשו להצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 10), הארכת תוקף והוראות נוספות), התשפ"ב-2021.

גלעד קריב: נשמע את הנמקת ההסתייגויות ונצביע עליהן וככל שנסיים את המלאכה, ניגש גם להצביע על החוק לקריאה ולהחזרתו למליאה לטובת קריאה שנייה ושלישית בנוסח שנקבל כאן.

גלעד קריב: בפתח הדברים, ומייד גם אזמין את היועץ המשפטי לתת שתי הבהרות נוסח, אני מבקש לנצל את ההזדמנות כדי להודות מקרב לב בראש ובראשונה לצוות הייעוץ המשפטי של הוועדה ולצוות הוועדה שחווה ליל שימורים אתמול, על-מנת להתקין את הנוסח פרי הדיונים הרבים שקיימנו בשבועות האחרונים לרבות יום האתמול שבו ישבנו על המדוכה כמעט 12 שעות.

גלעד קריב: תודה כמובן גם לנציגי משרדי הממשלה השונים שעמלו על הכנת החוק.

גלעד קריב: ובראש ובראשונה לחברות וחברי הוועדה וחברי כנסת נוספים שנטלו חלק בדיונים.

גלעד קריב: מפאת קוצר הזמן לא אחזור על הערות שהשמעתי אתמול לגבי חשיבותו של החוק ומהות המהלך שביצענו פה, שיש בו גם חיזוק משמעותי של הפיקוח הפרלמנטרי והייתי אומר במידה לא מבוטלת שיקום של מנגנוני פיקוח פרלמנטרי ראויים.

גלעד קריב: דיוק בהגדרת סמכויות הממשלה והותרת הסמכויות המחמירות בחוק למצבי הקיצון בתוך התקופה שבה אנו מתמודדים עם נגיף הקורונה וגם דיוק או השגת יתר דיוק בהסדרים השונים שהופעלו בשנתיים האחרונות, שחלקן זכו לעיגון מפורט בחקיקה הראשית וחלקם הופעלו על דרך הפרשנות, וכדרכה של הוועדה חשבנו שמקום שבו מפעילים סמכות שלטונית מן הראוי שהמחוקק יאמר את דברו.

גלעד קריב: נציג את כל הדברים האלה בהצגת החוק במליאה.

גלעד קריב: אבקש מהיועץ המשפטי, לתת הערות נוסח שביקש לחדד, ואז ניגש להנמקת ההסתייגויות.

גלעד קריב: יש לנו הסתייגויות שהוצגו על-ידי קבוצות חברי כנסת ויש לנו הסתייגויות שהוצגו על-ידי חברי כנסת פרטניים.

גלעד קריב: אנחנו ניגש להנמקות.

גלעד קריב: אדוני היועץ המשפטי, בבקשה.

גור בליי: תודה.

גור בליי: צהריים טובים.

גור בליי: עמלנו על הנוסח אתמול.

גור בליי: יש כמה נקודות שרציתי לחדד שתוך כדי עבודה משותפת עם נציגי הממשלה התחייבו, רציתי להביא לידיעת הוועדה.

גור בליי: שניים מהדברים קיבלו אתמול ביטוי בדיון אבל רציתי לחדד אותם גם לפרוטוקול.

גור בליי: האחד, שהכרזה על מצב חירום או מצב בריאותי מיוחד בסופו של דבר היתה אי-בהירות לגבי מה מטרתו הסופית.

גור בליי: יש מבחן שלם.

גור בליי: בסופו של דבר המטרה של שני מצבי החירום היא לצמצם את התפשטות הנגיף ואת הפגיעה בבריאות הציבור.

גור בליי: זה מין מטרה משולבת שחוזרת לאורך החוק בכללותו.

גור בליי: רציתי לחדד את זה לנוסח.

גור בליי: שנית, בסופו של דבר- -

אורי מקלב: תוכל להרחיב מה שאמרת?

אורי מקלב: לא היה מובן.

גור בליי: המבחן של מצב בריאותי מיוחד ומצב חירום מיוחד, יש בהם שאלה אפידמיולוגית, מה הסיכון שקיים.

גור בליי: יש הצעדים שרוצים לנקוט.

גור בליי: זה תמיד בנוי – יש סיכון מסוים, אני רוצה לנקוט בצעדים מסוימים, או אני צריך לנקוט בפעולות דחופות ומה המטרה הסופית.

גור בליי: המטרה הסופית נאמנה לסעיפים אחרים בחוק – רק רצינו לחדד שהמטרה הסופית היא לצמצם את התפשטות הנגיף ואת הפגיעה בבריאת הציבור.

גור בליי: זה תיבה שמופיעה הרבה פעמים.

גור בליי: רציתי לחדד אותה כי היתה אי-בהירות על זה.

גור בליי: שנית, אני רוצה לחדד – הוועדה ביקשה שנכניס את זה, אבל בנוסח שלכם זה נכנס בטעות במקום אחד.

גור בליי: אני רוצה לחדד שזה בשני מקומות.

גור בליי: בכל מצב שבו מבקשים או להכריז על מצב חירום, מביאים את זה לוועדה או להאריך מצב חירום מביאים לוועדה.

גור בליי: הוועדה ביקשה – ולכן נבהיר את זה בנוסח – היא יכולה להמיר את מצב בחירום במצב החמור פחות של מצב בריאותי מיוחד מתוך הרצון של להפחית את הפגיעה בזכויות האזרחים.

גור בליי: זה היה כתוב לגבי ההכרזה המקורית, לא לגבי ההארכה.

גור בליי: הוספנו את זה כהבהרה לגבי ההארכה, וגם שזה מובא בכל מקרה חמישה ימים – הממשלה יכולה מראש לבוא שבעה ימים אבל ההכרזה מובאת חמישה ימים כל הכרזה – אני מבהיר את זה.

גור בליי: שלישית, בסופו של דבר לא נקבע הסדר מיוחד לנושא של ימי מנוחה.

גור בליי: זה יצר מורכבויות בהינתן זה שיש חמישה או שישה ימים, חזקה על הממשלה ועל הוועדה שיכלכלו את צעדיהם, זה לא כמו מצב שיש 24 שעות - 48 שעות נשאר.

גור בליי: אני מדבר במצב בריאותי מיוחד, חמישה ושישה ימים מאפשרים מספיק גמישות לכולם כדי שיהיו ימי עבודה לעשות את הדברים האלה.

גלעד קריב: יש לנו שעתיים למשימה החשובה כדי לכבד את ישיבות הסיעה.

גלעד קריב: קבוצת ההסתיידויות שהוגשה ראשונה הוגשה כקבוצת הסתייגויות של סיעות הליכוד, ש"ס, יהדות התורה.

גור בליי: אסביר איך בנויים הקבצים.

גור בליי: בגלל לחץ הזמן, מרבית ההסתייגויות הוכנסו לקובץ שכתוב עליו הסתייגויות ובקשות רשות דיבור.

גור בליי: הן מחולקות לפי הסעיפים השונים כולל ההסתייגות שלך, חבר הכנסת בן גביר.

גור בליי: לצד הקובץ הזה, ההסתייגויות של חבר הכנסת רוטמן מופיעות בקובץ נפרד וההסתייגות של משרד הבריאות בנפרד.

גור בליי: יש אחד שכולל את מרבית ההסתייגויות, ויש אחד שכולל את כולן.

גור בליי: זה הכול בטאבלטים.

שרן השכל: האם אנו מצביעים על ההסתייגויות כמקבץ?

גלעד קריב: סליחה.

גלעד קריב: יש לך עוד הערות?

גור בליי: בנוסף, עדכנו אותנו בפתח הישיבה שההסתייגויות של קבוצת הליכוד לא מצטרפות לקבוצות האחרות.

גור בליי: הן רק של קבוצת הליכוד.

גלעד קריב: מכובדיי, עכשיו אני ניגש להנמקות והסתייגויות.

גלעד קריב: אנחנו צריכים את השקט.

שרן השכל: אנחנו מנמקים ומצביעים, או מנמקים הכול ואז מצביעים?

גלעד קריב: יש נוהל לגבי הדרך שבה מבצעים את ההסתייגויות.

גלעד קריב: ברמת העיקרון זה הנמקה והצבעה אלא אם חברי הכנסת שמציגים את הסתייגויות, רוצים לנמק במרוכז, ולכן כל מי שהגיש יותר מהסתייגות אחת, אשאל אותו אם מעוניין לנמק במרוכז.

גלעד קריב: כיוון שקבוצת ההסתייגויות הגדולה ביותר בהיקפה וגם הראשונה שהגיעה לשולחן הוועדה היא זו של סיעת הליכוד, יש פה נציג סיעת הליכוד.

גלעד קריב: חבר הכנסת יברקן, האם אתה מבקש לנמק את ההסתייגויות האלה ביחד, ושנצביע עליהן במשותף?

דסטה גדי יברקן: כן.

גלעד קריב: אז חבר הכנסת יברקן, אנא נמק את הסתייגויות.

גלעד קריב: בבקשה.

דסטה גדי יברקן: אדוני, חבריי חברי הכנסת, זה לא סוד, מה דעתי על חוק הסמכויות.

דסטה גדי יברקן: אני חושב שלאור הנתונים הקיימים, לפי נתוני משרד הבריאות, שאני סומך ידי עליו בנושא הזה, ההגבלות הללו – אני חושב שהן יותר כפייה מאשר לשמור על בריאות הציבור.

דסטה גדי יברקן: אנחנו מבינים – אני רוצה לברך על הדרישה שאני כבר אומר אותה ארבעה חודשים, לבטל את התו הירוק.

דסטה גדי יברקן: היום ועדת הקורונה, המומחים המליצו, לבטל את התו הירוק בקרוב מאוד.

דסטה גדי יברקן: יש שם הרבה כוכביות, וצריך גם אותן לבטל.

דסטה גדי יברקן: חוק הסמכויות, שגדולים ממני אמרו עליו שהוא חוק דרקוני, הוא חוק שפוגע בדמוקרטיה.

דסטה גדי יברקן: יש אלף ואחד ציטוטים של חברי הממשלה, כולל ראש הממשלה, ראש הממשלה החליפי, שר הבריאות, שרת התחבורה מרב מיכאלי ותמר זנדברג, רבים רבים וטובים.

דסטה גדי יברקן: אני חושב שחוק הסמכויות יהיה לבושתה של כל הכנסת הזו, אם זה יעבור.

דסטה גדי יברקן: מיליוני אזרחים, ללא קשר למצבם הרפואי, נפגעים ממנו.

דסטה גדי יברקן: אמרתי, שלו היה הדבר הזה כמגפה, למשרד הבריאות יש סכימה מסודרת שנכתבה ב-2007 על-ידי פרופ' רם בליצר, שלהערכתי מעל 4,000 איש קריסה בעת ובעונה אחת במערכת הבריאות.

דסטה גדי יברקן: אנחנו לא נמצאים שם.

דסטה גדי יברקן: אדוני היושב-ראש, חוק הסמכויות חייב להיגרס, חייב להיעלם.

דסטה גדי יברקן: זה פוגע בזכויות האדם.

דסטה גדי יברקן: כל חברי הכנסת שהולכים להצביע עבורו – אני גם יודע שכמה מחבריי חברי הכנסת באופוזיציה שאולי הולכים לתמוך בחוק הזה – זכותם המלאה, אבל אני חושב שלו נתבונן בעצמנו כנבחרי ציבור, מעבירים חוק דרקוני כזה.

דסטה גדי יברקן: ההיסטוריה בעיקר לא תסלח לנו.

דסטה גדי יברקן: לו היה כאן משהו מצדיק, משהו שמחייב זהירות יתרה, כולנו היינו מתגייסים לעניין הזה.

דסטה גדי יברקן: אני מבקש מכל חברי הכנסת, לשים את הפוליטיקה בצד.

דסטה גדי יברקן: גם חבריי שהיו בממשלה הקודמת, שתמכנו בחלק מהחוקים, כי הבנו שלא היתה דרך אחרת.

דסטה גדי יברקן: אנחנו שנה וקצת אחרי זה ורואים את הנתונים.

דסטה גדי יברקן: לא ייתכן שמשרד הבריאות יגדיר אנשים בריאים כאנשים חולים בסטטיסטיקה כי החוק החליט.

דסטה גדי יברקן: החוק הוא לא רופא.

דסטה גדי יברקן: החוק הוא אנחנו.

דסטה גדי יברקן: אנחנו מחוקקים אותו.

דסטה גדי יברקן: אדוני, אני מבקש, יכול להיות שבמהלך ארבעת החודשים האלה, כשצרחתי וזעקתי בכל מליאה, בכל אולפן טלוויזיה, פה בוועדה כשהוצאת אותי מספר פעמים שאתה יודע היטב שלא התכוונתי בכלל אפילו מקומות אחרים, אבל עדיין ניסן לקחת אותי לכיוונים הזויים.

דסטה גדי יברקן: אבל 5 מיליון אזרחי מדינת ישראל לא טועים.

דסטה גדי יברקן: פחות מ-50% מאזרחי מדינת ישראל יש להם תו ירוק.

דסטה גדי יברקן: לא סתם התו הירוק מתבטל – כי הוא לא יעיל, הוא לא כלי אפידמיולוגי למניעת הדבקה.

דסטה גדי יברקן: לכן החוקים האלה שאתם מביאים, ספק אם היו עוברים אצל ארדואן בטורקיה.

דסטה גדי יברקן: אין נתונים אחרים שמעידים אחרת.

דסטה גדי יברקן: אני מבקש מכם – תתעשתו.

דסטה גדי יברקן: שימו את הפוליטיקה בצד.

דסטה גדי יברקן: שמאל, ימין, זה לא מעניין.

דסטה גדי יברקן: ליכוד, עבודה, כחול לבן, לא מעניין.

דסטה גדי יברקן: בטח לא אותי.

דסטה גדי יברקן: מעניין אותי אזרחי מדינת ישראל, בריאות הציבור והדמוקרטיה.

דסטה גדי יברקן: תודה רבה.

גלעד קריב: תודה, חבר הכנסת יברקן.

גלעד קריב: אדוני היועץ המשפטי, אנחנו ניגשים להקריא ברצף את ההסתייגויות שהוגשו על-ידי קבוצת הליכוד.

גלעד קריב: הם מפוזרים בין הסעיפים השונים.

גלעד קריב: כולן מופיעות בקובץ העיקרי.

אורי מקלב: הם מוותרים על ההקראה.

אורי מקלב: הוא נימק אותן.

גור בליי: אם יש ויתור מצידו, אפשר.

גלעד קריב: חבר הכנסת יברקן, מוותרים על ההקראה?

גלעד קריב: אם כך אנו ניגשים להצביע.

אורי מקלב: מבקשים היוועצות סיעתית.

גלעד קריב: אנחנו יוצאים להיוועצות סיעתית עד 12:13.

גלעד קריב: תודה.

גלעד קריב: אנחנו מחדשים את הדיון.

גלעד קריב: אנחנו ניגשים להצבעה.

גלעד קריב: מי בעד קבלת ההסתייגויות?

גור בליי: מדובר בכל הסתייגויות של הליכוד?

אורי מקלב: גם אני הגשתי בשם הליכוד.

דסטה גדי יברקן: אנחנו מבקשים להמיר את זה בזכות דיבור, במקום להצביע על הכול ביחד.

גור בליי: מגיע לכם זמן במליאה.

גור בליי: מדובר בהסתייגויות 1 עד 20, 21 ולחילופין א של 21, 35 ולחלופין א עד ה של 35.

גלעד קריב: אנחנו בקובץ שכותרתו הסתייגויות ובקשות רשות דיבור.

גור בליי: כמובן שלפעמים המספרים זזים, אבל ההסתייגויות עצמן זה מה שהקראתי.

גלעד קריב: אנחנו מצביעים בהצבעה אחת על הסתייגויות 1 עד 20, 21 וחלופין א ו-35 ולחלופין א עד ה בהצבעה אחת.

אורי מקלב: אפשר לדעת מי בעל זכות הצבעה?

גלעד קריב: לכל הנוכחים שנמצאים כאן כרגע למעט חבר הכנסת רוטמן יש זכות הצבעה.

גלעד קריב: אם כך, מי בעד קבלת ההסתייגויות?

גלעד קריב: מי נגד?

גלעד קריב: מי נמנע?

גלעד קריב: הצבעה בעד – 3 נגד – 7 נמנעים – אין לא אושרו.

גלעד קריב: בעד – 3, נגד – 7.

גלעד קריב: ההסתייגויות נדחו.

גלעד קריב: מכאן אנו ממשיכים הלאה.

דסטה גדי יברקן: מבקש רביזיה כמובן.

גור בליי: אם היתה הצבעה אחת, גם הרביזיה היא אחת.

אורי מקלב: אדוני היועץ המשפטי, ראית שמאוד השתדלנו להיות ענייניים.

אורי מקלב: יכולנו לעשות – חבר הכנסת גדי יברקן יכול היה לבקש הקראה של כל סעיף והצבעה אחת ועוד דברים.

אורי מקלב: אנחנו מתאימים את עצמנו לאווירה בעניין, אבל אתייחס לזה בדבריי.

גלעד קריב: הכול בסדר.

אורי מקלב: היושב-ראש, ביקשת לעשות את זה בשעתיים.

אורי מקלב: אתה יודע שבידינו שזה ייקח יותר משעתיים.

גלעד קריב: כל הזכויות שעומדות לכם, עומדות לכם.

גלעד קריב: חבר הכנסת מקלב, יש לי רק מילות שבח לאופוזיציה בחוק הזה.

גלעד קריב: תודה.

גלעד קריב: כל הסמכויות שיש לכם, בידיכם עומדות לפי התקנון.

גלעד קריב: אם כן נעבור לפי הסדר, יש הסתייגות של חברת הכנסת שרן השכל.

גלעד קריב: בבקשה, שתי דקות להנמקה.

גלעד קריב: 22, 26.

שרן השכל: יש לי שתי הסתייגויות.

שרן השכל: כפי שאמרתי גם לפני שלושה שבועות, יש פה עניין מהותי.

שרן השכל: בסופו של דבר אי-אפשר לרכז את כל הכוח של סמכויות ודיונים בתקנות הקורונה לסוג של ועדה אחת.

שרן השכל: יש לפזר אותם בוועדות המיועדות לכך.

שרן השכל: ועדת החינוך היא הוועדה שאליה הגיעו נציגים שיש להם מומחיות לא רק בחינוך אלא גם בתרבות וגם בספורט.

שרן השכל: יום-יום אנו מקיימים דיונים, שקשורים גם לנושאי ספורט ותרבות.

שרן השכל: כאשר יש בעיה בתו הירוק, שהוא לא מתכתב עם המציאות או שהילדים לא מגיעים לאותה הצגה, אותם אמנים, אותם תיאטראות, באים אלינו לוועדת החינוך כדי לבקש סעד.

שרן השכל: ספורטאים שלא יכולים לצאת לחו"ל לתחרויות בין-לאומיות או שאותם נציגים לא יכולים להגיע לארץ כדי לממש את התחרויות האלה במדינת ישראל, הם באים לבקש סעד אצלנו.

שרן השכל: לא יכול להיות, שהדיונים לעניין ההגבלות ייעשו בוועדה אחת, ואנחנו איכשהו נצטרך להמציא להם פתרונות עקיפים בדרך אחרת.

שרן השכל: אנחנו מקיימים על כך דיונים כמעט יום-יומיים.

שרן השכל: לכן המשמעות של להעביר את הסמכויות של עולם התרבות והספורט אלינו לוועדת החינוך, הוא לתת לחברי הכנסת למלא את תפקידם, את העבודה שלשמה הם הגיעו.

שרן השכל: לא סתם חברי הכנסת באו וביקשו להיות חברים בוועדת החינוך, התרבות והספורט.

שרן השכל: יש להם מומחיות בתחומים האלה.

שרן השכל: הם מעוניינים לעסוק בכל דבר שנוגע לכך.

שרן השכל: הקורונה, עם כל האתגרים שהיא הביאה, הביאה גם את האתגר של ניהול העולם הזה.

שרן השכל: לא יכול להיות שייקחו מהוועדה שלנו את הסמכות, ויידונו בה בוועדות אחרות.

שרן השכל: ולכן הדרישה שלי כאן, היא להעביר חזרה את אותן סמכויות שנלקחו מהוועדה שלי, להחזירן.

שרן השכל: אני חושבת שנמצאים פה מספר חברי כנסת שנמצאים בדיונים היום-יומיים.

שרן השכל: הם מכירים את הקשיים והאתגרים.

שרן השכל: הם יודעים שאנחנו יודעים להביא מתווים מאוזנים, שיודעים להתכתב גם עם העניין המקצועי הבריאותי, אבל גם מייצרים מציאות בשטח שאיתה אפשר להתקיים.

שרן השכל: כך הגענו למתווה חינוך, שהוא מתווה טוב, שהשאיר את מערכת החינוך פתוחה ולא העביר את כולם בצורה גורפת ואוטומטית את כולם לזום.

שרן השכל: כך נדרש לעשות גם סדר בעולם התרבות והספורט, ולכן אני מבקשת להעביר את אותן סמכויות אליי לוועדה.

גלעד קריב: תודה.

גלעד קריב: יש בקשה של הממשלה להתייחס.

גלעד קריב: בקצרה, וניגש להצבעה.

רועי דרור: הממשלה מתנגדת לפיצול שציינה חברת הכנסת שרן השכל, כי תקנות הגבלת הפעילות הן כוללניות, וקשה להבחין בין תרבות הספורט לשאר ענפי המסחר.

גלעד קריב: חברת הכנסת נימקה.

גלעד קריב: מכובדיי, מי בעד קבלת ההסתייגות?

גלעד קריב: הסתייגות 22.

גלעד קריב: מי נגד?

גלעד קריב: הצבעה בעד – 6 נגד – 6 לא אושר.

גלעד קריב: ההסתייגות נדחתה.

שרן השכל: אני מבקשת רביזיה.

גלעד קריב: תודה.

גלעד קריב: חברת הכנסת השכל, רוצה לנמק?

שרן השכל: כן, יש עוד הסתייגות, סעיף נוסף שהממשלה מנסה להכניס ברגע האחרון.

גלעד קריב: הודענו על רביזיה ב-12:50, ההצבעה הראשונה שקיבלנו.

גלעד קריב: חברת הכנסת השכל, בבקשה.

שרן השכל: אני מבינה שהממשלה מנסה להכניס הבוקר סוג של סעיף הסתייגות שמעקר את יכולת הכנסת להכריע, לאיזו ועדה כל תקנה הולכת, והוא מאפשר לממשלה במצב מיוחד, במצב חירום להחליט שאותה תקנה נגיד שאמורה להיות נדונה בוועדת בריאות, אם מתאים להם או לא מתאים להם, פתאום תידון בוועדת חוקה, חוק ומשפט.

שרן השכל: או חוק שאמור להיות נדון לעניין מתווה החינוך בוועדת החינוך, אם אנחנו לא אישרנו את המתווה, פתאום הם יכולים להעביר את זה לוועדת כלכלה משום ששם יהיה להם נוח.

שרן השכל: הדבר הזה וההסתייגות הזו מעקרת לחלוטין את הכוח שלנו ככנסת, כגוף מפקח וכגוף מבקר, על אותן תקנות שהממשלה מביאה ולכן אני מבקשת להגיש הסתייגות ולהתנגד לאותו סעיף שהממשלה מנסה להעביר.

גלעד קריב: דרך המלך להתנגד להסתייגויות שמועלות להצעת החוק הוא להצביע נגדן.

גלעד קריב: אבל הדיון – אין הסתייגות כזו של הממשלה.

רועי דרור: אין כזו הסתייגות.

גלעד קריב: הם רצו להגיש הסתייגות כזו.

שרן השכל: אז כל עוד היא ירדה, נהדר, ואסיר אותה.

גלעד קריב: אני מושך את ההסתייגות שמונחת, מס' 23.

גלעד קריב: אנחנו נמצאים בהסתייגויות אם כן 24 ו-25.

גלעד קריב: היא הוצגה על-ידי קבוצת יהדות התורה, קבוצת ש"ס וקבוצת הציונות הדתית.

גלעד קריב: מי מנמק?

גור בליי: של יהדות התורה, ש"ס והציונות הדתית?

אורי מקלב: אני מבקש באופן כללי לנמק את כל ההסתייגויות ביחד.

גלעד קריב: והגשת גם נפרדות?

אורי מקלב: הגשתי 11 הסתייגויות.

אורי מקלב: בתוכן 6 הסתייגויות אני מגיש בשם כל הקבוצות, כולל ליכוד, ש"ס, הציונות הדתית, הרשימה המשותפת התחברו לזה.

אורי מקלב: יש 5 הסתייגויות שאני מגיש – יש לי 12 הסתייגויות.

אורי מקלב: 6 מגיש בשם כולם ו-6 הסתייגויות בשם נציג מכל סיעה, שתכף אמנה אותה.

אורי מקלב: זה מה שאני הגשתי.

אורי מקלב: לפי המספור שאני הגשתי.

אורי מקלב: 6 הראשונות אני מגיש בשם כל הסיעות.

אורי מקלב: 6 האחרונות אני מגיש – מכל סיעה יהיה נציג אחד.

אורי מקלב: זה סיבות של הצגה בתוך המליאה.

גלעד קריב: הכול בסדר.

גלעד קריב: חבר הכנסת מקלב, יש לנו הקובץ שאיתו אנו עובדים.

גלעד קריב: אני מבין שאתה מעוניין שהחברים הנוספים יהיו גם בהנמקה כאן.

אורי מקלב: זה לא רק ההסתייגויות היחידות שיש.

אורי מקלב: יש גם הסתייגויות ליהדות התורה, לציונות הדתית, גם לחבר הכנסת בן גביר.

גלעד קריב: נגיע לזה.

גלעד קריב: הכול בסדר.

גלעד קריב: נעשה סדר.

גלעד קריב: נחלק את ההנמקה.

גלעד קריב: חברי כנסת נוספים שירצו להתייחס, יוכלו לנמק.

גלעד קריב: אנחנו כרגע מדברים, כדי שהחברים יידעו, הסתייגות מס' 24 בקובץ, מס' 25, מס' 28, מס' 29, מס' 30, מס' 32, מס' 33, מס' 37, מס' 39, מס' 40, מס' 42 ומס' 43.

גלעד קריב: חבר הכנסת מקלב, בבקשה.

אורי מקלב: אומר דברי פתיחה וגם אומר נימוקים ואחרי זה החברים האחרים ישלימו את הנימוקים ואת ההסברים.

אורי מקלב: אשתדל לקצר כמה שיהיה בידי.

אורי מקלב: ראשית, הנוסח הסופי הופץ לאחר חצות הלילה.

אורי מקלב: השעה שניתנה היא עד 10:00 בבוקר לחוק מורכב כל כך.

אורי מקלב: זה חוקים שהיינו צריכים להגיש את ההסתייגויות לפי הנוסח הסופי.

אורי מקלב: אני לא יכולתי להכין את זה מראש, במיוחד אם אתה מדבר על הסתייגויות שבעיניי הן ענייניות שמשקפות גם את הדעות שדיברנו בוועדה בדיונים הארוכים שהיו פה.

אורי מקלב: אלה לא הסתייגויות שיכולנו להיערך אליהן קודם.

אורי מקלב: הנוסח הסופי היה צריך להיות לנגד עינינו כדי שנגיש אותן.

אורי מקלב: זה כמעט ללא תקדים שמפיצים את הנוסח בשעה 12 וכמה דקות עד 10:00.

אורי מקלב: אפילו החלק המקצועי לא היה יכול להספיק עד 10:00, והיה צריך להיערך צוות מקצועי לא אנחנו, שאנחנו פחות מיומנים.

אורי מקלב: היא הראיה הגדולה, שהזמן הזה לא ניתן.

אורי מקלב: לא אתכחש שאני נתון בדבר הזה ולא פניתי ליועץ המשפטי, אני גם מהתחשב בזה שהדיונים היו פה ארוכים וסבלניים שמי שרצה היה יכול להתייחס לסעיפים בזמן הדיון כך שזה קצת איזן את זה.

אורי מקלב: אני מבקש להביע את מחאתי.

אורי מקלב: היינו יכולים להיפגע, מי שמגיש את ההסתייגויות, מזמן קצר כזה שנתת להגיש את ההסתייגויות.

אורי מקלב: אני מבין שאין לך תגובה על זה.

גלעד קריב: יש לי, אבל אני מכבד את דבריך.

גלעד קריב: נרשמו לפרוטוקול.

אורי מקלב: החוק הזה מאוד מורכב, מאוד לא פשוט, לא יודע מתי יהיו שינויים בו.

אורי מקלב: יכול להיות שילווה אותנו הרבה זמן.

אורי מקלב: המצבים מאוד משתנים.

אורי מקלב: היום הרקע שלנו אחר ואנו רואים את החוק בעייתי הרבה יותר.

אורי מקלב: יכול להיות שיהיה תקופות ארוכות.

אורי מקלב: זה להקדים דברים שמאוד משתנים וגם אי אפשר לומר שהמצבים מוגדרים ופעם אתה משתמש בהגדרה הזו.

אורי מקלב: כל הדברים מאוד דינמיים.

אורי מקלב: מההשלכות הרבות שאנחנו מנסים היום לתפור חליפה ליתום שאנו לא יודעים היתום הזה מה הגובה שלו ומה הרוחב שלו ומה הצבע שלו, אנחנו אומרים: אנו תופרים חליפה שאצל כולנו תצטרך להיכנס לסעיפים הקיימים.

אורי מקלב: הוא חוק מאוד מורכב ובעייתי, במיוחד שההשלכות הן פגיעה בזכויות אדם, סנקציות כספיות, השלכות גדולות ומורחבות כך שעלינו להיות זהירים ביותר.

אורי מקלב: ההסתייגות הראשונה שאני בא לומר, הליבה או התקווה שהיתה לנו בחקיקה החדשה שיש לנו, אחרי למידה מניסיון של שנה וחצי או קרוב לשנתיים, לאחר הדברים שנאמרו, שהדבר הבסיסי שהיה צריך להיות בחוק הזה אפשרות לוועדת החוקה לא רק לקצר את תוקף הזמן שלהם או לקבל או לא אלא לשנותם.

אורי מקלב: זה נמצא בסעיף ד1, זה פחות חשוב.

אורי מקלב: זה היה הרי בדברי הפתיחה שלך, היושב-ראש, בדברי הפתיחה של כולם.

אורי מקלב: זה הליבה של הדברים שאנחנו כחברי כנסת מדברים על שינוי דברים.

אורי מקלב: הממשלה מקבלת החלטה ובלי לפגוע באף אחד, לא כל השכל והידע והפרקטיקה והדברים היישומיים בשטח, נמצאים בממשלה.

אורי מקלב: בלי להעביר ביקורת ששרים לא נמצאים בדיונים בקבינט הקורונה.

אורי מקלב: לא על כך שאני מהמר על כך שהדיונים כאן בוועדה הם הרבה יותר רחבים, עמוקים, מקצועיים מדיוני הממשלה.

אורי מקלב: לא אז לא ניתן לשנותם?

אורי מקלב: הרי זה בדיוק מה שהיה צריך לעשות, והחוק לא מאפשר לשנותם, חבר הכנסת בגין.

אורי מקלב: נשארו ברירות המחדל, שתיים שהם אחת: אן לקבל או לא לקבל או קיצור הזמנים.

זאב בנימין בגין: יש אפשרות לשנות על-ידי כך שהוועדה תציע את השינויים לממשלה, ותתנה את אישור התקנה בשינויים האלה.

אורי מקלב: אבל זה היה כאן כל הזמן.

אורי מקלב: יושב-ראש הוועדה יכול לומר: אני לא מקבל את זה.

אורי מקלב: הממשלה תביא.

אורי מקלב: הרי מה קרה – לא נתת לסעיף כזה או אחר.

אורי מקלב: אתה צריך להחזיר הכול לממשלה, וזו לא הפרקטיקה.

אורי מקלב: אתה צריך להחזיר הכול לממשלה וזו לא הפרקטיקה.

אורי מקלב: כל הסמכות צריכה להינתן לממשלה?

אורי מקלב: למה יש כנסת?

אורי מקלב: זה פוגע בשלטון הדמוקרטי שלנו, שאתה אומר: הממשלה ואין בלתה.

אורי מקלב: אנחנו יכולים להמליץ אם הממשלה תקבל או לא ותביא את זה.

אורי מקלב: זה היה המטרה, זה היה הצורה שלה קיווינו.

אורי מקלב: כל מה שחבר הכנסת בגין אומר זה התפתלות כדי לנסות ולרצות ולומר: אנחנו יכולים להחזיר לממשלה.

אורי מקלב: התנאים של הוועדה שתקבל או לא – יכולה להמשיך להיות וזה לא נעשה פה.

אורי מקלב: זה הדבר הבסיסי שיש בהסתייגות הזו.

אורי מקלב: אני מבקש לעבור לנושא יציאת אזרחים מהארץ, סעיף 7א, א1.

אורי מקלב: כמובן, שהנושא של למנוע מאזרח ישראלי לצאת מהמדינה, הדבר המרכזי, שאנו לא יכולים למנוע מאדם לצאת.

אורי מקלב: אנו יכולים לומר לו מתי אתה תחזור.

אורי מקלב: לא יכולים לחבר אותך בכל מצב.

אורי מקלב: אם יש חשש לפגיעה בבריאות הציבור, אנו אומרים לאדם: תימנע מלחזור כך וכך זמן.

אורי מקלב: נתנו כאן רק אפשרות שאדם הולך לגור.

אורי מקלב: היה צריך אפילו להטעות את הרשויות, לומר: אני הולך לגור בחו"ל.

אורי מקלב: מרגע שהתקנות יאפשרו שההגבלות נניח יוסרו או שיפוג זמנן, למה אדם לא יכול לחזור?

אורי מקלב: למה אדם לא יכול לחזור ברגע שהתקנות ייפסקו או יהיה פג תוקף שלהן?

אורי מקלב: למה אדם לא יכול לחזור?

אורי מקלב: בטכנולוגיה שיש היום, שיודעים על כל אדם אם יכול להיכנס או לא, המגבלה ביציאה - עד שפג התוקף.

אורי מקלב: כמה זה הגיוני ושכלי – הוועדה לא קיבלה את זה, ואני מבקש להציג את זה כהסתייגות.

אורי מקלב: אני מבקש להגיש עוד הסתייגות על כך שאנו לבעלי מעמד שהוא לא א' עם כל הנספחים אלא תיירים ועובדים זרים, מה שנקרא אצלנו בשפה המקצועית, אצלכם בשפה המקצועית ב'.

אורי מקלב: אנחנו היום לא נותנים את האפשרות רק לוועדת חריגים.

אורי מקלב: גם בחוק עצמו אנחנו צריכים כל מי שיש לו, קרוב משפחה מדרגה רחבה יותר של דרגה שנייה, ויש לו מישהו שגר בארץ, אזרח ישראלי או א1, יוכל לצורך אירוע או של בריאות או של חתונה, בר מצווה, ברית או חולי, מחלה קשה או היריון של אשה, כל אלה יכולים להגיע לארץ, בקרבה ראשונה או שנייה.

אורי מקלב: כמה דיברנו על זה, כמה דיברנו כמה זה פוגע, כמה מדינת ישראל, שהיא ייחודית בנושא הזה של הקשר שלה לתפוצות שקרובי המשפחה מתחלקים, ולא גרים בקרבה הראשונה- חלק עלו, חלק לא עלו.

אורי מקלב: כמה שהדבר הזה נצרך, אנחנו יודעים בפרקטיקה של היום ואנחנו לא מאפשרים את זה.

אורי מקלב: אפשרנו את זה רק למעמד א' ולא לאלה שנמצאים בהגדרה של ב'.

אורי מקלב: אני יכול להרחיב בזה הרבה.

אורי מקלב: רוצה להשאיר לחבריי.

אורי מקלב: זה סעיף 7א, ב.

גור בליי: הסתייגות 30.

אורי מקלב: אני מנמק לפי הדף שאצלי.

אורי מקלב: אין לנו בעיה במיקום ההסתייגויות.

אורי מקלב: אנחנו מדברים על הסמכות שיש למנכ"ל משרד הבריאות על כמה נושאים שהיו עד היום, כפי שידוע לכולנו, נושא של הבידוד ושל מסכות היה בסמכות.

אורי מקלב: לא הגיע לכנסת.

אורי מקלב: זו סמכות כוללת וארוכת טווח שיכול להחליט על עטיית מסכות ועל בידודים.

אורי מקלב: השארנו בנושא עטיית מסכות את הסמכות בידי מנכ"ל משרד הבריאות, שלא יצטרך גם היום לבוא לכנסת כדי לחדש לאחר 30 יום, 60 יום, שנה, שנה וחצי.

אורי מקלב: אני חושב, שגם אם יש אפשרות לתת בנושא הזה הקלות או הגבלות אחרות, ולחלק את זה לפי סקטורים, בעלי סיכון או לא, לא יעשה את זה כדי צריך לבוא לכנסת, ואז הוא יעדיף לא לבוא.

אורי מקלב: אם אנחנו היום מחייבים אותו לבוא לכנסת, הוא צריך לבוא ולנמק.

אורי מקלב: כשיש איסור על הכול, חובת עטיית מסכה, צריכה לנמק: באיזה מקום ולמה, האם לא לכל קבוצות האוכלוסייה, האם לאלה שקיבלו חיסונים, לא קיבלו, בתוך בתי ספר, בתוך מקומות העבודה, התכנסות כזו או אחרת.

אורי מקלב: הוראה כללית של עטיית מסכות בזה זה נגמר.

אורי מקלב: אחרי זה אנחנו לא מחותנים בעניין הזה ולא יכולים לראות ולשאול את השאלות שלנו או לכוון לדברים אחרים.

אורי מקלב: לכן בהסתייגות שלי ביקשתי, לתת לכנסת ולוועדה את הסמכות בעניין הזה.

אורי מקלב: אני מבקש גם לנמק בקצרה את העניין של הדחיפות.

אורי מקלב: הנושא הזה לא יכול להיות דבר שאפשר להשתמש בו בכל מצב.

אורי מקלב: אם אתה קובע הגבלה על תאריך לפני חג פורים למשל, לא יכול להיות שתיתן את זה בערב חג פורים, גם אם הנושא דחוף.

אורי מקלב: התאריך הזה היה ידוע.

אורי מקלב: הרי לא השתנה.

אורי מקלב: גם דברים שנצרכים, לא יכול להיות שרשלנות או סחבת של המשרדים המדוברים יבוא על חשבון הציבור כפי שראינו כמה שהיה פוגעני בשושן פורים, בפורים של ירושלים, בערב חג סוכות בכותל המערבי.

אורי מקלב: אנחנו כבר למודי ניסיון שהדחיפות אפשר להשתמש כשהמשרדים עשו את כל מה שהיו צריכים לעשות.

אורי מקלב: זה לא מפתיע אותם.

אורי מקלב: דחיפות על תאריכים ואירועים ידועים מראש, אי אפשר להסתמך על המילה דחיפות.

אורי מקלב: אני חושב שאני משקף, עם כל המאמץ שעשיתם, אבל עדיין החוק לא כמו שרצינו.

אורי מקלב: הוא רחוק ממה שחשבנו שחוק כזה צריך להיות לאחר שנה וחצי של התמודדויות וידע רב שאנו יודעים.

אורי מקלב: גם הדברים היישומיים והלא יישומים, כפי שאנו מצפים שיהיה.

אורי מקלב: אחד הדברים הנוספים שדיברנו עליהם זה השקיפות.

אורי מקלב: אני חושב שאין בחוק חובת השקיפות, של דברים שנתונים בזמן אמת לפני כל הנחיה ולפי כל הגבלה.

אורי מקלב: ולסיום, לא יכול להיות ששרים בכירים לא משתתפים בקבינט הקורונה.

אורי מקלב: הם רוצים להעביר בחוק שלא ישתתפו.

אורי מקלב: לא יכול להיות דבר כזה.

אורי מקלב: שם נמצא הידע ולכן הממשלה נמצאת ולא נותנים לכנסת - הייתכן?

אורי מקלב: אני מבקש ממך, אדוני היושב-ראש, יש עוד הסתייגויות שנתתי לחברים מהסיעות ששותפים איתי כדי לתת להם את הזמן גם לנמק.

אורי מקלב: תודה.

אורי מקלב: גם מבקש שההצבעות יהיו רצופות, אבל אחת-אחת.

גלעד קריב: בסדר, חבר הכנסת בוסו, בבקשה.

אוריאל בוסו: אדוני היושב-ראש, אין לי הרבה מה להוסיף, אבל דבריו של חבר הכנסת מקלב וגם מה שאמר חבר הכנסת יברקן – יש לזכור שההתנהלות של הממשלה בנושא הקורונה היא הטעיה אמיתית.

אוריאל בוסו: מצד אחד אנחנו רואים, שפתחו הכול במדינה, רוצים אפילו לבטל תו ירוק, מוסדות הציבור, מוסדות החינוך שחררו לגמרי ואז נתנו חוק.

אוריאל בוסו: שמעתי את יושב-ראש ועדת החינוך שמנסים לעקר את הסמכויות.

אוריאל בוסו: כפי שהוא אמר, שרים לא משתתפים באמת בקבינט הקורונה.

אוריאל בוסו: אין כאן מענה אמיתי לעצמאיים, אבל נותנים בסך הכול מסגרת כדי שיהיה לנו בסל בלי משהו פרטני לשבת ולדעת כל דבר אם זה פוגע באזרחים או לא.

אוריאל בוסו: אני לא ממכחישי הקורונה.

אוריאל בוסו: התחסנתי שלוש פעמים.

אוריאל בוסו: אני חלק מהממשלה הקודמת שקראו לה מגזימה והיפוכונדריות ומלחיצה, אבל חלק מהממשלה הזו שחלקם במעטה של חוקים, הם מכחישי קורונה, כאן משחררים בחינוך, כאן משחררים בקניונים, כאן משחררים לעצמאיים, בלי לתת תשובה אמיתית.

אוריאל בוסו: לכן אני אומר שכל החוק הזה של הקורונה הוא לא חוק אמיתי ולא חוק נכון.

אוריאל בוסו: זה רמייה אמיתית.

אוריאל בוסו: לא מענה אמיתי לעצמאים, לא לחינוך עם פירוט, מתי כן ומתי לא, ולספורט אותו דבר.

אוריאל בוסו: אותו דבר לעצמאיים.

אוריאל בוסו: כן מבטלים תו ירוק?

אוריאל בוסו: לא מבטלים?

אוריאל בוסו: יש תו סגול או לא?

אוריאל בוסו: קניונים לא.

אוריאל בוסו: יש מישהו שאומר שהכול גן עדן.

אוריאל בוסו: אני אתמול הסתובבתי, ראיתי מסעדות שלמות סגורות.

אוריאל בוסו: אני מדבר עם אנשים.

אוריאל בוסו: עזוב אירועים.

אוריאל בוסו: הם מחזיקים עדיין את העובדים שלהם כי לא יכולים לתת להם חל"תים ושלושה-ארבעה שולחנות במסעדה של 25 שולחנות שהיו רגילים להיות מלאים ערב-ערב.

אוריאל בוסו: הסתובבתי בפתח תקווה, רחוב חובבי ציון – רחוב הומה אנשים.

אוריאל בוסו: לא קשור למזג אוויר.

אוריאל בוסו: 9:30 בבוקר, לא רואים 20 איש ברחוב.

אוריאל בוסו: אין נפש חיה.

אוריאל בוסו: אנשים בבתים.

אוריאל בוסו: אשתי עוסקת בחינוך, הילדים - חלק נמצאים, חלק לא.

אוריאל בוסו: אתה לא יודע מדיניות אמיתית של הממשלה.

אוריאל בוסו: לכן אני חושב שכל החוק של הקורונה הוא פייק אחד שלא נותן מענה אמיתי בלי עבודה מסודרת אלא מסגרת שבסוף הממשלה תוכל לעשות מה שהיא רוצה.

אוריאל בוסו: תודה.

גלעד קריב: תודה, חבר הכנסת בוסו.

גלעד קריב: חבר הכנסת סעדי, אתם מצטרפים להסתייגויות האלה?

גלעד קריב: בבקשה.

אוסאמה סעדי: אדוני היושב-ראש, אני רוצה להוסיף.

אוסאמה סעדי: אנחנו אולי היחידים שנשארנו עקביים בחוק הזה.

אוסאמה סעדי: אלה שהביאו את החוק הזה ונלחמו בו, ועכשיו הם נגד, ואלה שנלחמו ואני יכול להגיש אותן הסתייגויות שהגישו היום מי שהגישו מי שהיום יושבים בממשלה ואז היינו באופוזיציה והגשנו אותן הסתייגויות בשם יש עתיד, בשם מרצ, בשם העבודה.

אוסאמה סעדי: היוצרות התהפכו כאן.

אוסאמה סעדי: אין ספק, אדוני היושב-ראש, שזה חוק גרוע.

אוסאמה סעדי: הוא חוק לא טוב.

אוסאמה סעדי: והניסיון של השנה וחצי האחרונות מוכיח זאת.

אוסאמה סעדי: מה שאנו יודעים היום, אין תו ירוק, אין סגרים, אין מדינות אדומות, בחינוך אין בידוד.

אוסאמה סעדי: אם היום הוא לא מצב חירום, תגידו לי.

אוסאמה סעדי: היום לא מצב בריאותי מיוחד הוא אבו אבועה של מצב חירום ושל מצב בריאותי מיוחד.

אוסאמה סעדי: ואין שום הגבלות.

גלעד קריב: יש, אבל לא ניכנס לדיון הזה.

גלעד קריב: תו סגול, חובת בידוד, מסכות, בדיקה בכניסה לישראל, PCR.

אוסאמה סעדי: כל ההגבלות שאז אמרנו מבחינת התו הירוק והתקהלות ודברים כאלה.

גלעד קריב: הבוקר אישרנו הגבלת התקהלות.

אוסאמה סעדי: דברים קטנים.

אוסאמה סעדי: אבל הדברים הגדולים, וזה מה שאמרתי כל הזמן, כל העניינים האלה, ברגע שאתה נותן לממשלה סמכויות כל כך נרחבות, ואתה ואני היינו פה בהרבה דברים.

אוסאמה סעדי: אמרנו – בוא נשנה כאן, פה נשנה.

אוסאמה סעדי: או תקבלו את זה או תדחו את זה, וב-99% נכון שניסינו ולחצנו ואתה לחצת, והכנסנו בהסכמה דברים, אבל אין לנו הסמכויות.

אוסאמה סעדי: בסוף מביאים לנו משהו סופי ואתם צריכים לאשר את זה בשם המצב המיוחד, בשם המאבק בנגיף הקורונה.

אוסאמה סעדי: אני חושב שזה חוק דרקוני.

אוסאמה סעדי: מה שכינינו אז חוק אנטידמוקרטי, חוק פשיסטי.

אוסאמה סעדי: אולי תיקנו פה כמה דברים אבל במהות זה עדיין חוק גורע שאנחנו ודאי מתנגדים.

גלעד קריב: תודה.

גלעד קריב: עדכון, בבקשה.

דסטה גדי יברקן: לפרוטוקול, אדוני היושב-ראש, אנחנו רוצים למשוך את ההסתייגויות של חבר הכנסת קרעי 1 עד 20, גם לא להעלות אותן למליאה.

דסטה גדי יברקן: בנוסף, כדי לבטא את עצמי היטב, בתקופה האחרונה לא היתה לי ברירה- - -

גלעד קריב: לא, רק עדכון.

גלעד קריב: אנחנו בהנמקת הסתייגויות.

דסטה גדי יברקן: אז בהסתייגות הבאה.

גור בליי: עדכון שלי – יש שתי הסתייגויות של חבר הכנסת יברקן ב-ב של ההצבעה קודם, אבל נשמוט לנו, 38 ו-41.

גור בליי: אולי כדאי למען הבהירות להצביע עליהן.

דסטה גדי יברקן: אנמק בהנמקה הבאה.

אורי מקלב: אבל הוא חייב להצביע.

גלעד קריב: אנחנו ניגשים להצבעות על ההסתייגויות שהוצגו על-ידי קבוצת יהדות התורה, קבוצת ש"ס, קבוצת הציונות הדתית וקבוצת הרשימה המאוחדת.

גלעד קריב: אתה מוותר על הקראה?

אורי מקלב: כן, חוץ מארבע האחרונות.

אורי מקלב: לא נימקתי אותן.

אורי מקלב: כל ההסתייגויות פה הן ענייניות, ששוות דיון.

אורי מקלב: כל הסתייגות היא גם משקפת את מה שדיברנו, ודאי שהיה ראוי לקבל את התייחסות הממשלה להסתייגויות האלה.

אורי מקלב: אין פה אפילו אחת שהיא הסתייגות רק לצורך ההסתייגות או לצורך משיכת הזמן.

גלעד קריב: מי בעד הסתייגות מס' 24?

גלעד קריב: מי נגד?

גלעד קריב: הצבעה בעד – 4 נגד – 6 לא אושר.

גלעד קריב: ההסתייגות נפלה.

גלעד קריב: מי בעד הסתייגות 25?

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

גלעד קריב: נפלה.

גלעד קריב: הסתייגות מס' 28, בפסקה (1), בסופה יבוא: ולאחר פסקה (כ) יבוא: "(כא) תפילה בציבור, ובלבד שהמתפללים ישמרו על הוראות למניעת הדבקה".

גלעד קריב: מי בעד?

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

גלעד קריב: נפלה.

גלעד קריב: הסתייגות 29.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

גלעד קריב: ההסתייגות נפלה.

גלעד קריב: הסתייגות 30.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

גלעד קריב: אנחנו עוברים להסתייגות 32.

גלעד קריב: אני מקריא.

גלעד קריב: 32.

גלעד קריב: בסעיף 8א המוצע, בסעיף קטן (ד)(1), אחרי "המלצה שיתחסנו" יבוא "או לתלמידים לצורך כניסה למוסד חינוך".

גלעד קריב: מי בעד?

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

גלעד קריב: ההסתייגות נפסלה.

גלעד קריב: הסתייגות 33, אני מקריא.

גלעד קריב: 33.

גלעד קריב: בסעיף 16(א) לחוק העיקרי, במקום פסקה (12) יבוא: "(12) השתתפות בחתונה, בר-מצווה, ברית או לוויה של קרוב או יציאה לביקור קרוב חולה במצב קשה.

גלעד קריב: לעניין סעיף זה "קרוב" - בן-זוג, אח, אחות, הורה, הורי הורה, דוד, דודה, אחיין, אחיינית, צאצא וצאצאי בן-הזוג, ובן-זוגו של כל אחד מאלה".

גלעד קריב: מי בעד?

גלעד קריב: מי נגד?

גלעד קריב: הצבעה בעד – 4 נגד – 8 לא אושר.

גלעד קריב: ההסתייגות נפלה.

גלעד קריב: הסתייגות 37.

גלעד קריב: בפסקה (1)(ג), אחרי "ובהם ראש הממשלה" יבוא "שר האוצר" ובסופו יבוא "שר האוצר חייב להשתתף בישיבת ועדת השרים".

גלעד קריב: מי בעד?

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

גלעד קריב: ההסתייגות נפלה.

גלעד קריב: הסתייגות 39 ו-40, זה גם האחרונות.

גלעד קריב: 39.

גלעד קריב: אחרי סעיף 48א לחוק העיקרי יבוא: פרסום מידע מדיוני הממשלה וקבינט הקורונה.

גלעד קריב: 48ב.

גלעד קריב: הממשלה תפרסם לציבור את כל המידע וההחלטות הקשורות לחוק זה.

גלעד קריב: בסעיף זה – "מידע" – חומרי הרקע והנתונים העובדתיים שעמדו בפני הממשלה או מתקין התקנות וכן פרוטוקולי הדיון.

גלעד קריב: "החלטות" – לרבות החלטות ממשלה, החלטות ועדות שרים או החלטות ביחס לציבור בלתי מסוים מכוח הסמכה בחוק או בתקנות.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 4 נגד – 6 לא אושר.

גלעד קריב: ההסתייגות נפלה.

גלעד קריב: הסתייגות 40.

גלעד קריב: אני מברך את חברי אורי מקלב על בקיאותו בחוכמת היוונית.

אורי מקלב: אל תעשה את זה בסימנים.

אורי מקלב: אני מבקש, במקום שמות יווניים, לעשות שמות עבריים.

גלעד קריב: 40.

גלעד קריב: 40.

גלעד קריב: אחרי סעיף 48א לחוק העיקרי יבוא: "שמות עבריים למוטציות הקורונה.

גלעד קריב: 48ב.

גלעד קריב: בתוך שלושה חודשים, תעניק האקדמיה ללשון העברית, שמות עבריים למוטציות (וריאנטים) של נגיף הקורונה.

גלעד קריב: עד לקביעת השמות העבריים, יהיו השמות של המוטציות כדלהלן: אלפא יכונה דם, בטא יכונה צפרדע, גמא יכונה כינים, דלתא יכונה ערוב, אפסילון יכונה דבר, זטא יכונה שחין, יוטא יכונה ברד, קפא יכונה ארבה, למדא יכונה חושך, אומיקרון יכונה מכת-בכורות, פאי יהיה פרעה, סיגמא יהיה המן, טאויהיה נבוכדנצר, אופסילון יהיה אפוסטמוס, פי יהיה טיטוס, פסי יהיה אספסינוס ואומגה יהיה דצ"כ.

גלעד קריב: יש פה בעיה - פרעה, המן ונבוכדנאצר, בחרתם לכנות כך לא וריאנטים אלא שרים בממשלת ישראל.

גלעד קריב: אתם יכולים ליצור בלבול.

צבי האוזר: אדוני היושב-ראש, תיקון קטן – מוטציה - מור תשנית.

גלעד קריב: מי בעד ההסתייגות המלומדת?

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

אורי מקלב: רביזיה.

גלעד קריב: הסתייגות 42.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

גלעד קריב: ההסתייגות נפלה.

גלעד קריב: ההסתייגות האחרונה של הקבוצה הזו, הסתייגות 43.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 4 נגד – 9 לא אושר.

גלעד קריב: ההסתייגות נפלה.

גלעד קריב: תודה.

דסטה גדי יברקן: אפשר עוד עדכון?

גלעד קריב: לא.

גלעד קריב: אנחנו בהנמקות הסתייגויות.

גלעד קריב: ניתן לך את הזמן.

גלעד קריב: אני רוצה לכבד את חברי הכנסת שהציגו הסתייגויות ולא נימקו את הסתייגויותיהם.

גור בליי: יש שתי הסתייגויות של הליכוד – חבר הכנסת יברקן אמר שהוא מנמק את כל הסתייגויותיו, אבל לא הצבענו עליהן וצריך להצביע על 38 ו-41.

גלעד קריב: אם אתה רוצה עוד דקה, בבקשה, לנימוק שתי ההסתייגויות.

דסטה גדי יברקן: ראשית, עדכון, אדוני היושב-ראש.

דסטה גדי יברקן: גם אני קיבלתי, וגם נראה לי שחברי הוועדה, קיבלו מכתב מלשכת עורכי הדין בנושא הזה וגם אליך אדוני.

דסטה גדי יברקן: הלשכה שלי בדקו את זה וזה לא מופיע אצלכם באתר, לא מעודכן דברים שלשכת עורכי הדין כתבו ונימקו על חוק הסמכויות.

גלעד קריב: אציין שנציגי לשכת עורכי הדין השתתפו בדיונים.

גלעד קריב: נערכו פה הרבה מאוד דיונים.

גלעד קריב: המכתב נכתב לפני יומיים.

גלעד קריב: אנחנו נעלה אותו לאתר.

גלעד קריב: הדיונים כאן – נציגות לשכת עורכי הדין השתתפו בדיונים וטוב שהשמיעו את קולם.

דסטה גדי יברקן: אני ביקשתי מכמה אנשים, נואמים גדולים, שיעזרו לי לכתוב, להביע את עמדתי בנושא זה, ובדיוק עכשיו קיבלתי את הנאומים שביקשתי שיכתבו לי.

דסטה גדי יברקן: אני רוצה להקריא, ואודה להם בסוף דבריי.

גלעד קריב: עוד דקה לרשותך.

דסטה גדי יברקן: כך כותב לי הכותב:

דסטה גדי יברקן: חוק הקורונה הוא חוק מסוכן.

דסטה גדי יברקן: האיום הגדול ביותר על מדינת ישראל הוא לא הקורונה.

דסטה גדי יברקן: האיום הגדול ביתר על מדינת ישראל הוא שאנחנו מפסיקים להיות דמוקרטיה.

דסטה גדי יברקן: מעולם לא היה דבר כזה.

דסטה גדי יברקן: בתקופות הכי גרועות שלנו, מלחמת יום כיפור, במשברים הכלכליים הכי גדולים, שמרנו על הדמוקרטיה הישראלית.

דסטה גדי יברקן: זה חוק שמגדיר מצב חירום ברמה של מלחמה בשלוש חזיתות.

דסטה גדי יברקן: במלחמת המפרץ נפלו על ישראל טילים והיו עשר תקנות חירום.

דסטה גדי יברקן: מאז תחילת הקורונה הותקנו עשרות תקנות חירום.

דסטה גדי יברקן: בכל התקנות האלה אין מילה אחת על העצמאיים, על העסקים הקטנים, על המובטלים.

דסטה גדי יברקן: הכול עוסק בסמכויותיו של בנט, דרש וקיבל.

דסטה גדי יברקן: אחרי כל הקשקושים והאזהרות על ממשלת האחדות, על ראש ממשלה חליפי, כל הסמכויות בחוק הזה יהיו של בן אדם אחד – נפתלי בנט.

דסטה גדי יברקן: הוא אחד.

דסטה גדי יברקן: אין כנסת, אין קבינט, אין ממשלה, אין ראש ממשלה חליפי.

דסטה גדי יברקן: כל הממשלה הזאת היא פתטית.

דסטה גדי יברקן: לא היה כדבר הזה מעולם.

דסטה גדי יברקן: ותודה רבה ליאיר לפיד שכתב לי את הנאום.

גלעד קריב: תודה.

גלעד קריב: מי בעד קבלת הסתייגות 38?

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

גלעד קריב: נפלה.

גלעד קריב: מי בעד הסתייגות 41?

גלעד קריב: הצבעה בעד – 4 נגד – 8 לא אושר.

גלעד קריב: ההסתייגות נפלה.

גלעד קריב: אנחנו עוברים לפי הסדר בקובץ להסתייגויות שהגישה חברת הכנסת גבי לסקי.

גלעד קריב: אני מניח שתנמקי את שתיהן יחד.

גבי לסקי: השארתי את 31, מה שמופיע בקובץ.

גבי לסקי: משכתי את 34.

גלעד קריב: זו הסתייגות לסעיף 11.

גלעד קריב: הצעת חברת הכנסת גבי לסקי: הסעיף בטל – סעיף 11, הוא אחד הסעיפים של הסמכויות.

גור בליי: מוסיף לחוק את סעיף 8א שמסמיך את הממשלה לקבוע את התו הירוק.

גלעד קריב: בבקשה, חברת הכנסת לסקי.

גבי לסקי: תודה רבה, כבוד היושב-ראש.

גבי לסקי: אני החלטתי להגיש את ההסתייגות כדי להוריד מהחקיקה את התו הירוק.

גבי לסקי: אנחנו למדים היום במצב הנוכחי, שבשם התו הירוק נפגעו זכויותיהם של אנשים.

גבי לסקי: אנחנו עברנו פה בוועדה הזאת עניינים שניסו למנוע מאנשים ללא תו ירוק לקנות אוכל בקניון גם בטייק אווי.

גבי לסקי: דברים כאלה פוגעים לא רק באנשים מבוגרים; פגעו גם בילדים וכאלה שלא יכלו להתחסן, פגעו בקבלת שירותים אמנם לא חיוניים אבל אחרים.

גבי לסקי: אמנם הוועדה הזאת עשתה עבודת פיקוח רצינית, אבל הרעיון הזה שאפשר להפלות בגלל המצב החיסוני, זה דבר מאוד בעייתי, ויש למצוא פתרונות אחרים כדי למנוע את האפליה הזו תוך שמירה על הבריאות.

גבי לסקי: בבג"ץ 5460/20 אומרת כבוד השופטת ברק ארז:

גבי לסקי: תקופות חירום מביאות איתן חקיקת חירום המתואמת לכך.

גבי לסקי: ההתאמה לנסיבות התקופה היא חיונית.

גבי לסקי: עם זאת חיונית גם השמירה על הדנ"א של שיטת המשפט על-מנת שתהא מוכנה לחזור וללבוש את הדמות ההיא גם בימים כתיקונם.

גבי לסקי: אני חושבת שחלק מהסמכויות שניתנו במהלך המלחמה בקורונה לא יאפשרו להסתכל אחורה ולחזור למשטר דמוקרטי מלא, ועלינו לשים את הגבול במקום מסוים.

גבי לסקי: האפשרות של יצירת תו ירוק, בטח עכשיו כשרוב התושבים לא יהיו להם חיסונים בתוקף ולא ימציאו עבורם חיסונים, זה מצב שאנחנו צריכים לומר: לא עוד, לא לתו הירוק בחקיקה.

גבי לסקי: תודה רבה.

גלעד קריב: תודה.

גלעד קריב: מי בעד קבלת ההסתייגות?

גלעד קריב: הצבעה בעד – 5 נגד – 7 לא אושר.

גלעד קריב: ההסתייגות נדחתה.

גלעד קריב: נעבור להסתייגות האחרונה בקובץ הזה ואז נעבור להסתייגויות שהציג חבר הכנסת רוטמן.

גלעד קריב: ההסתייגות של חברת הכנסת לימור מגן תלם.

גלעד קריב: אני מבקש שלהסתייגות הזו יש, נציג משרד ראש הממשלה, תמיכה של הממשלה בהסתייגות.

גלעד קריב: חברת הנסת מגן תלם, בבקשה, הסתייגות 36.

לימור מגן תלם: אקריא בקצרה.

לימור מגן תלם: אחרי ראש הממשלה ושר הבריאות בהרכב הוועדה, יהיה שר האוצר ושר נוסף שנוגע לעניין כפי שתחליט הממשלה ככל שאינו שר אוצר.

לימור מגן תלם: כוונת ההסתייגות פשוטה, להסדיר שהאוצר יהיה בהחלטות רלוונטיות בתחום משרדו.

גלעד קריב: אקריא.

גלעד קריב: 36.

גלעד קריב: במקום פסקה (2) יבוא: "(2) במקום סעיף קטן (ב) יבוא: "(ב) בלי לגרוע מהאמור בסעיף קטן (א), לעניין החלטה בדבר התקנת תקנות בשינויים כפי שאישרה ועדה של הכנסת כאמור בסעיף 4(ד1)(3) או (4), עד המועד המוצע לתחילת תוקפן, רשאית הממשלה לפעול באמצעות ועדת שרים שחבריה הם, לכל הפחות, ראש הממשלה, שר הבריאות, שר האוצר ושר נוסף הנוגע לעניין כפי שתחליט הממשלה ככל שאינו שר האוצר; לא החליטה הממשלה מיהו השר הנוגע לעניין, דרך כלל או בנוגע לתקנות בנושא מסוים, יהיה ראש הממשלה החלופי החבר הנוסף בוועדה.

גלעד קריב: מי בעד ההסתייגות?

גלעד קריב: מי נגד?

גלעד קריב: הצבעה בעד – 7 נגד – 3 לא אושר.

גלעד קריב: ההסתייגות התקבלה.

גלעד קריב: אנו עוברים לשמוע את הנמקות ההסתייגויות של חברת הכנסת רוטמן.

גלעד קריב: זה בדף נפרד.

שמחה רוטמן: אשמח, ברשת היושב-ראש, אשתדל להיות מאוד קצר וממוקד, אבל שזה יהיה הנמקה-הצבעה, הנמקה-הצבעה, ברשותך.

שמחה רוטמן: אני חושב שכל ההסתייגויות צריכות להישקל לגופן, לנסות לא לייצר פה הצבעה של קואליציה אופוזיציה, בייחוד לגבי החשובות שבהן.

שמחה רוטמן: ההסתייגות הראשונה שלי אומרת – דיברנו עליה – אני חושב שהיא נכונה.

שמחה רוטמן: במצב חירום הייתי רוצה שתהיה אפשרות בעניין הוועדות שמוסמכות לדון, שתהיה אפשרות לכנסת – לא חובה – אבל שתהיה אפשרות בזמן מצב חירום, בזמן שתקנה רודפת תקנה, הארכה רודפת הארכה – וצריך גוף של הכנסת שיהיה עם הסתכלות כוללת, לאפשר לכנסת להקים ועדת קורונה שתרכז בידיה את כל הסמכויות של כל הוועדות האחרות כדי שלא נמצא מצב שאנו מחמירים בצד אחד, מקלים בצד שני.

שמחה רוטמן: ראינו את זה לצערי גם במשבר האחרון בתחום החינוך למשל, ואפשר לדון ולבקר, אבל בתחום החינוך פתחו הרבה, ובתחום אחר סגרו ובתחום אחד הקשו יותר.

שמחה רוטמן: בנושא הזה צריך שתהיה לכנסת אמירה אחת, הסתכלות אחת וגם אפשרות לוועדה אחת שתרכז את כל הסמכויות.

שמחה רוטמן: זו ההסתייגות, להוסיף אפשרות להקמת ועדה כזו.

גלעד קריב: בשעה 13:40 אנו מקיימים הצבעות על כל הרביזיות.

גלעד קריב: מי בעד הסתייגות מס' 1 של חבר הכנסת רוטמן?

גלעד קריב: הצבעה בעד – 4 נגד – 7 לא אושר.

גלעד קריב: בעד – 4.

גלעד קריב: ההסתייגות נדחתה.

שמחה רוטמן: הסתייגות מס' 2.

אורי מקלב: לא ספרו נכון.

גלעד קריב: יש לך ערעור על ההצבעה?

גלעד קריב: מי בעד הסתייגות מס' 1 של חבר הכנסת רוטמן – הצבעה חוזרת.

גלעד קריב: מי נגד?

גלעד קריב: הצבעה בעד – 4 נגד – 7 לא אושר.

גלעד קריב: הסתייגות נפלה.

שמחה רוטמן: הסתייגות מס' 2.

שמחה רוטמן: זה תרחיש שבו אני מקווה – ובנושא הזה אני מקווה שלפחות חבר הכנסת כלפןן וחברת הכנסת שרן השכל שלפחות על הנייר עמדתם בנוגע לבג"ץ דומה לשלי – כאן אני מבקש להכניס סעיף.

שמחה רוטמן: הוא מוסיף אפשרות של מצב חירום או מצב מיוחד מתבטל אם הכנסת לא נותנת לו אישור אקטיבי.

שמחה רוטמן: המצב שאליו התייחסנו במסגרת הדיונים, הוא מצב שבו יושב-ראש הכנסת מכל סיבה שהיא מחליט לא להעלות את זה להצבעה.

שמחה רוטמן: זה יכול להיות גם כוח עליון, אפילו לא עבר על החוק – תכנן לקיים ביום מסוים והכנסת לא נפתחה.

שמחה רוטמן: אני מבקש שבמצב כזה תהיה הוראה שאומרת שאם הכנסת עשתה הצבעה, והפילה את מצב החירום, מצב החירום יבוטל.

שמחה רוטמן: אם הכנסת לא אמרה באופן אקטיבי בגלל שלא העלתה להצבעה שמצב חירום או המצב המיוחד יוארכו עד לקיום ההצבעה, זה הכול במסגרת הדיונים, הצעת שבמצב כזה יפנו לבג"ץ.

שמחה רוטמן: אני חושב שאנו לא צריכים להשאיר לקונה עבור בג"ץ בחוק כזה.

גלעד קריב: תודה.

גלעד קריב: מי בעד ההסתייגות של חבר הכנסת רוטמן?

גלעד קריב: מי נגד?

גלעד קריב: הצבעה בעד – 3 נגד – 6 לא אושר.

גלעד קריב: 3 בעד.

גלעד קריב: ההסתייגות נדחתה.

שמחה רוטמן: הסתייגות מס' 3 מאוד פשוטה.

שמחה רוטמן: לדעתי עקב שריד היסטורי נכנס לחוק אמירות שתקנות לפי סעיף קטן (א) יותקנו בשים לב לזכויות וצרכים של אזרחים ותיקים, של קטינים, של אנשים עם צרכים מיוחדים, אנשים עם מוגבלויות.

שמחה רוטמן: כמובן אני לא מתנגד שיתייחסו אליהם.

שמחה רוטמן: אני פשוט חושב שיש עוד המון-המון קבוצות וגופים שכדרך קבע הממשלה צריכה לתת תשומת לב, ולייחד קבוצות מסוימות ולשאול למה לא זכויות - זה מייצר אפילו מצב מסוים של הסדר שלילי.

שמחה רוטמן: לכן אני מציע להוריד את הסעיף הזה ולקוות שכל התקנות ייקחו בחשבון את כלל האזרחים במדינת ישראל על כל הצרכים המיוחדים שלהם, לרבות כמובן גם אזרחים ותיקים, קטינים וצרכים מיוחדים.

גלעד קריב: מצביעים על 3.1 במסמך.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 3 נגד – 6 לא אושר.

גלעד קריב: ההסתייגות נדחה.

גלעד קריב: 3.2.

שמחה רוטמן: דיברנו על זה.

שמחה רוטמן: חשבתי שזה ייכנס לנוסח, הבנתי שבסוף הוחלט לא להכניס את זה לנוסח.

שמחה רוטמן: אני חושב שראוי להבהיר בצורה ברורה, שאם הממשלה מבטלת תקנות, ביטול אינו דורש אישור הוועדה.

שמחה רוטמן: אני חושב שזה נאמר.

שמחה רוטמן: עדיף שיהיה כתוב במפורש בנוסח, שכאשר הממשלה מבטלת תקנות היא לא חייבת, לא תלוי בתוקף או באישור הוועדה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 2 נגד – 7 לא אושר.

גלעד קריב: ההסתייגות נפלה.

שמחה רוטמן: הסתייגות 4, ופה אני מבקש מאוד, אדוני היושב-ראש, שתצרף את תמיכתך.

שמחה רוטמן: אין סיבה שלא.

שמחה רוטמן: סעיף 7 עוסק למה מותר לצאת למרחב הציבורי בזמן סגר.

שמחה רוטמן: יש מקבילה לסעיף הזה בנוגע לאזור מוגבל, למה מותר לצאת למרחב הציבורי באזור מוגבל.

שמחה רוטמן: אני לא חושב שבזמן שיש אזור מוגבל, שהסכנה מוגברת, אנחנו אומרים לאנשים: אתם יכולים לצאת לטובת השתתפות בתפילה, אבל כשאנחנו בסגר, מותר לצאת להפגנה, מותר לצאת להמון דברים אבל אין היתר מפורש ליציאה לתפילה.

שמחה רוטמן: אני חושב שאין לזה מקום.

שמחה רוטמן: הייתי מאוד מקווה שתצרף את קולך ואת הצבעתך.

גלעד קריב: עמדת הממשלה?

רועי דרור: לשיקולו של יו"ר הוועדה.

גלעד קריב: יו"ר הוועדה תומך בתוספת הזאת.

אורי מקלב: אני מבקש התייעצות סיעתית.

גלעד קריב: בסדר גמור.

גלעד קריב: נחזור ב-13:21 להמשך ההצבעות.

גלעד קריב: מכובדיי, אנחנו מחדשים את הדיון.

גלעד קריב: אנחנו ניגשים להצביע.

גלעד קריב: אעדכן – עמדת הממשלה כרגע, שהנושא הזה מחייב עוד בדיקה.

גלעד קריב: זה לא נדון לעומק בדיוני הוועדה.

גלעד קריב: לרגע זה אצביע נגד הסתייגות.

גלעד קריב: נבוא בדין ודברים עם הממשלה לקראת ההגעה למליאה, בתקווה שנוכל למצוא פה את עמק השווה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 2 נגד – 3 לא אושר.

גלעד קריב: ההסתייגות נדחתה.

גלעד קריב: הסתייגות מס' 5.

שמחה רוטמן: הסתייגות 5.1.

שמחה רוטמן: נושא שעלה המון בדיוני הוועדה בקשר לחקיקה.

שמחה רוטמן: אני אומר בפשטות, איסור היציאה מישראל בעיניי, הוא איסור לא חוקתי.

שמחה רוטמן: אנו לא יכולים לעשות אותו בעניין הקורונה בשום מצב, למעט כאשר הגעה עצמה לשדה מייצרת סכנה, ואז אתה סוגר את השדה ואז אפשר לדבר, אבל איסור יציאה מהארץ גם למדינה אדומה, גם למדינה ירוקה או למדינה צהובה – אדם שיוצא מישראל לא מסכן אותנו, ומאחר שהיציאה מישראל היא זכות מנויה בחוק יסוד: כבוד האדם וחירותו, ולפי הכללים לא צריך את בית המשפט בשביל זה; צריך שיהיה קשר אמצעי מטרה במובן הכי פשוט שיש.

שמחה רוטמן: איסור יציאה לא עומד בדברים האלה, ולכן ההסתייגות שלי מבקשת, למחוק את איסור ההסתייגות יציאה מהארץ.

שמחה רוטמן: הוא לא עומד בשום קנה מידה, ועל כן אני מבקש שנצביע על כך.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 2 נגד – 4 לא אושר.

גלעד קריב: נפלה.

גלעד קריב: 5.2.

שמחה רוטמן: פה אני פונה ללב כל חברי הקואליציה שכאן.

שמחה רוטמן: ההסתייגות אומרת דבר פשוט – שהכלל שחל על אזרחים ותושבים של מדינת ישראל בעניין כניסה לישראל יחול גם על זכאי שבות.

שמחה רוטמן: אני יודע ומודע ואף מעריך את כל ההטבות, ההקלות, השיפורים והשינויים שהוכנסו במהלך החקיקה עבור קרובי משפחה שפותרים חלק גדול מהבעיות, אדוני היושב-ראש, ואני מודה על כך גם לך, גם למשרד הפנים, לרשות האוכלוסין, לכל מי שידו היתה במלאכה, אבל עדיין אני חושב שמוטל עלינו הצורך לצקת תוכן אמיתי גם לחוק יסוד: ישראל מדינת הלאום של העם היהודי וגם לעקרונות שעוד נקבעו קודם לכן.

שמחה רוטמן: מדינת ישראל היא הבית של העם היהודי.

שמחה רוטמן: בית לא סוגרים בפני אנשים שזה ביתם.

שמחה רוטמן: אני חושב שאנחנו צריכים להצביע שאותם כללים שחלים על כניסה לישראל של אזרחים ותושבים יחולו גם על זכאי שבות.

שמחה רוטמן: אני מאוד מקווה, אדוני היושב-ראש, שתשנה את עמדתך ושתצביע בעד ושעמדת הממשלה תהיה בעד.

שמחה רוטמן: אני מודיע לך ואומר את זה בצער - אם ההסתייגות הזו תיפול פה, לא אעלה במליאה, מסיבה אחת ויחידה: אני חושב שזה לא לכבודם של העם היהודי היושב בתפוצות, שמליאת הכנסת תצביע נגד כניסתם לישראל ולכן מטעמי מניעת שיימינג למצביעים, לא אעלה אותה במליאה, אבל אני מאוד מקווה שכאן בוועדה תקבלו את ההסתייגות הזו.

גלעד קריב: תודה.

גלעד קריב: מי בעד ההסתייגות?

גלעד קריב: מי נגד?

גלעד קריב: הצבעה בעד – 2 נגד – 4 לא אושר.

גלעד קריב: תודה.

שמחה רוטמן: לא אעלה אותה למליאה.

שמחה רוטמן: תשאיר בינתיים לרביזיות.

גלעד קריב: הסתייגות 5.3.

אורי מקלב: אני רוצה לעבות את ההסתייגות של חבר הכנסת רוטמן בעניין הזה.

אורי מקלב: הוועדה דיברה בדיוניה, הביאה אנשים מבחוץ, ארגונים שפועלים בעניין הזה.

אורי מקלב: הופיעו בפני הוועדה חברי כנסת שהיו במשלחות, בצרפת ועוד מקומות, ושיקפו את המרמור הגדול, את הנזק בקשר שיש לתפוצות יחד עם מדינת ישראל ולארץ ישראל.

אורי מקלב: הם הרגישו שהם דוחים אותם.

אורי מקלב: לא מסתכלים עליהם כשווים אבל גם במובן הערכי של הדבר, במיוחד שזה היה פוגעני במישור הפרקטי – פיצלו משפחות, אנשים שהיו באמצע תהליך ולא באמצע תהליך, הסתכלו עליהם כמספרים ולא כאנשים שהקשר החזק שלהם למדינת ישראל, לאלה שגרים פה ונמצאים פה ולומדים פה וחיים פה בזמנים או המשמחים ביותר או הקשים ביותר – אני לא צריך לחזור.

אורי מקלב: שהסבתא לא תוכל לבוא?

אורי מקלב: אדוני היושב-ראש, אתה אמרת את זה.

אורי מקלב: שהסבתא לא תוכל לבוא?

אורי מקלב: איך יכול להיות שהדודים לא יכולים להגיע אחרי אירוע שמחכים לו הרבה שנים.

אורי מקלב: כל אחד והאירועים שלו.

אורי מקלב: אנשים באים לפה לא כדי להצטלם במצדה לפנות בוקר אלא לצרכים מאוד ייחודיים בעניין הזה ואנחנו לא מאפשרים להם.

אורי מקלב: זה גם מתחבר למה שאמר בהסתייגות הקודמת, חבר הכנסת רוטמן, שאנחנו מונעים מהאנשים לצאת מהארץ.

אורי מקלב: הדבר היחיד שאנחנו יכולים להגיד להם במניעה הזאת: הדרך להיכנס לארץ צריכה להיות מוגבלת, ואנחנו מונעים מהם בהגבלה שלא קבועה בזמן.

אורי מקלב: או ללכת לגור שם או במקום שכבר גר – אנשים רוצים לצאת מהארץ.

אורי מקלב: תן להם לחזור כשאין המגבלות.

אורי מקלב: אם אתה לא חושש על אנשים חדשים שמגיעים, למה אתה מטיל עליהם את המשך ההגבלה הזו?

אורי מקלב: זה לא בא לידי ביטוי בחוק הזה.

אורי מקלב: החוק הזה, ככל ששינה מהחוק הקודם, עדיין בדברים הכבדים שלו הוא נשאר בסמכות הממשלה ולכן אנחנו חושבים שיש להצביע בעד ההסתייגויות.

גלעד קריב: מי בעד ההסתייגות?

גלעד קריב: מי נגד?

גלעד קריב: הצבעה בעד – 2 נגד – 4 לא אושר.

גלעד קריב: ההסתייגות לא התקבלה.

שמחה רוטמן: סעיף 11.

שמחה רוטמן: פה אני חייב לומר, אדוני היושב-ראש, כואב לי שחלק מהמתנגדים לתו הירוק מהקואליציה, מהאופוזיציה, זה ממש לא משנה, פשוט לא מבינים מה ההתנגדות שלהם עושה.

שמחה רוטמן: התיקון שנעשה פה בנוגע לתו הירוק הוא תיקון חשוב.

שמחה רוטמן: הוא מצמצם, וזה נאמר במפורש וחשוב שייאמר שוב, הוא מצמצם את האפשרות לעשות שימוש בתו הירוק באופן שנעשה למטרה לעידוד נמרץ לחיסונים או לא מטעמים אפידמיולוגיים.

שמחה רוטמן: הוא מצמצם את זה, וחוסם הרבה מאוד משימושים שנעשו בעיניי לרעה בתו הירוק, ונעשה מכוח הסמכה כללית שלצערי בג"ץ אישר ולא היה צריך לאשר אם היו שואלים אותי.

שמחה רוטמן: לכן מי שמבקש למחוק את סעיף 8א שמסדיר את התו הירוק, יחזיר אותנו למשטר הישן של תו ירוק לא מוגבל.

שמחה רוטמן: זה לא טוב ולא מקדם דבר.

שמחה רוטמן: מה אני מבקש לקדם בסעיף הזה – דבר אחד ויחיד.

שמחה רוטמן: התו הירוק מטיל חובה על בעל העסק.

שמחה רוטמן: אני חושב שמגבלות התו הירוק צריכות להיות במגבלות מסוימות – בגל הדלתא הן היו מוצדקות, בגל האומיקרון הן לא מוצדקות – אבל להפוך בעלי עסקים, בייחוד בעלי עסקים קטנים אבל בכלל, להפוך אותם לשוטרים, לייצר ביניהם לבין הלקוחות שלהם יחסים עוינים – זה לא נכון.

שמחה רוטמן: אני מאוד רוצה שייתלה שלט שעסק פועל בשטח תו ירוק, ופקח שיבוא, אם ייכנס אליו אדם בלי תו ירוק, שיטיל את הקנס על האדם.

שמחה רוטמן: לא להפוך את בעלי העסקים לשוטרים.

שמחה רוטמן: זה לא דרך להוסיף כוח אדם למשטרה או לגופי האכיפה השונים בתחום התו הירוק.

שמחה רוטמן: חבר הכנסת דוידסון, הייתי בטוח שתתמוך בי בהסתייגות הזו.

גלעד קריב: תודה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 3 נגד – 5 לא אושר.

אורי מקלב: הסתייגות נכונה מאוד שבאה לידי ביטוי גם בדיונים שהיו.

גלעד קריב: ההסתייגות נפלה.

גלעד קריב: הסתייגות תחת המספר 8.

שמחה רוטמן: הסעיף הזה הוא טכני, אמור להתקבל.

שמחה רוטמן: הכנסנו לראשונה כחלק מהשיפורים לתו הירוק דרישה מפורשת בחוק, שאנו צריכים להראות הבדל בין מחוסנים, מחלימים ותוצאה שלילית כדי להפעיל תו ירוק.

שמחה רוטמן: ההגדרה שנכנסה בנוסח הסופי היא הגדרה מצוינת.

שמחה רוטמן: אני מבקש כאן להחיל אותה הגדרה שנקבעה בסעיף 8א גם על הגדרה על אזור תיירות מיוחד שזה תו ירוק על כל אזור ים המלח, או על כל אזור מיוחד, שאותה הצדקה שקבענו ב-8א נעשה גם לזה.

שמחה רוטמן: אני לא רואה סיבה להתנגד לזה.

שמחה רוטמן: זה עניין טכני שלדעתי הוא הכרחי.

שמחה רוטמן: יכול מאוד להיות שהוא יבוא גם בתחום הפרשנות.

שמחה רוטמן: אני חושב שהוא חשוב מאוד.

גלעד קריב: תודה.

גלעד קריב: אני מבקש היוועצות סיעתית.

גלעד קריב: את ההצבעה הזו נקיים ב-13:37.

גלעד קריב: מכובדיי, אנחנו נמצאים בהצבעה על הסתייגות מס' 8 לסעיף 13.

גלעד קריב: מי בעד ההסתייגות?

גלעד קריב: מי נגד?

גלעד קריב: הצבעה בעד – 2 נגד – 4 לא אושר.

גלעד קריב: ההסתייגות נדחתה.

גלעד קריב: לא נספיק רביזיות, ותכף נקבל מהייעוץ המשפטי האם מותר לנו ב-15:30 לקיים רביזיות או יותר מאוחר.

גלעד קריב: הסתייגות מס' 9.

שמחה רוטמן: בתיאום עם היועץ המשפטי של הוועדה החלטתי לא להעלות.

שמחה רוטמן: זה עניין ניסוחי.

שמחה רוטמן: אם תמצאו לנכון, תכניסו.

שמחה רוטמן: אם לא, לא.

שמחה רוטמן: הסתייגות 10(1) – פה דווקא אנשים שיש להם עניין עם העסקים הקטנים, יש שם הבדלה בעסקים במניין גובה הקנס לפי שטח העסק.

שמחה רוטמן: מדובר בפתיחת עסק באזור מוגבל.

שמחה רוטמן: אני חושב שלייצר הבדל בגובה הקנס לפי שטח העסק מייצר תוצאות בלתי צודקות.

שמחה רוטמן: מי שמפר פתיחת עסק באזור מוגבל צריך לקבל קנס, אין ספק, ואם זה חוזר על עצמו, אפשר גם לסגור אותו, להטיל עליו אישום פלילי.

שמחה רוטמן: אבל לשנות את גובה הקנס בהתאם לשטח הנכס זה מייצר תוצאה – חנות ירקות לא צריכה לשלם קנס יותר גבוה מחנות שמוכרת יהלומים.

שמחה רוטמן: הדבר הזה פוגע ודווקא בעסקים שמוכרים דברים בזול לקהל רחב.

שמחה רוטמן: לכן אני מבקש שהקנס יהיה אחיד לכל שטחי החנויות של 7,500 שזה מדרגת האמצע, במקום לייצר מדרגות לפי שטח החנות.

גלעד קריב: תודה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 3 נגד – 4 לא אושר.

גלעד קריב: ההסתייגות נדחתה.

שמחה רוטמן: 10.2.

שמחה רוטמן: זה דבר שבעיניי הוא מאוד משונה.

שמחה רוטמן: הסעיף הזה מייצר קנס נמוך יותר לעבירה לפי סעיף 29(4).

שמחה רוטמן: זאת עבירה, למיטב זיכרוני, ואם אני טועה, יתקנו אותי המומחים הגדולים ממני - מדובר באדם שבאזור תיירות מיוחד, דהיינו כאשר מופעל האזור הירוק באילת, בחדר אירוח מארח אנשים בניגוד להוראות בלי לבדוק להם תו ירוק וכדומה.

שמחה רוטמן: התועלת מהפרה כאן היא אדירה, ואנחנו מטילים עליו קנס נורא נמוך שאנחנו אומרים לאנשים: תפרו את החוק באזורי התיירות המיוחד.

שמחה רוטמן: קנס של אלף שקלים במצב כזה, שכל לילה במלון באזור אילת אנחנו יודעים שהוא הרבה יותר גבוה.

שמחה רוטמן: יצר פה עיוות שלא ברור מה מטרתו.

שמחה רוטמן: לכן ביקשתי שסכום הקנס פה יהיה דומה לפתיחה באזור מוגבל בניגוד לכללים, יהיה 10,000 שקלים לעבירה לפי סעיף 29(4).

גלעד קריב: שוב – יכול להיות שעולות פה גם נקודות.

גלעד קריב: נבדוק לקראת המליאה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 3 נגד – 5 לא אושר.

גלעד קריב: ההסתייגות נדחתה.

שמחה רוטמן: הסתייגות 11 לסעיף 26.

שמחה רוטמן: זה הסתייגות המשך להסתייגות בעניין התו הירוק.

שמחה רוטמן: אני חוזר על הבקשה שלי – הטלת קנסות על בעלי עסקים והפיכתם לשוטרים מטעם המדינה זה עוול.

שמחה רוטמן: אסור לעשות זאת.

שמחה רוטמן: אסור להטיל קנסות על בעלי עסקים.

שמחה רוטמן: התו ירוק, אכיפתו צריכה להיות כלפי המפרים ולא להפוך את בעלי העסקים לשוטרים.

שמחה רוטמן: זה מטיל עליהם עלויות, זה מייצר להם פגיעה מאוד-מאוד קשה.

שמחה רוטמן: כואב לי מאוד על כל האנשים שמדברים כל הזמן על עסקים קטנים, ואני יודע שלחלקם הדבר באמת אכפת וכואב.

שמחה רוטמן: אני ממש מבקש – אל תהפכו את התו הירוק לכלי לרתימה של בעלי עסקים למשטרת ישראל.

שמחה רוטמן: בעל עסק שרוצה להתנדב להיות במשטרת ישראל, יש בשבילו המשמר האזרחי.

גלעד קריב: תודה.

גלעד קריב: מי בעד ההסתייגות?

גלעד קריב: מי נגד?

גלעד קריב: הצבעה בעד – 2 נגד – 5 לא אושר.

גלעד קריב: ההסתייגות נדחתה.

שמחה רוטמן: הסתייגות 12.

שמחה רוטמן: אדוני, אמרת במהלך הדיונים והסכמתי איתך מאוד - ערעור על ראש רשות מקומית לא יכול לבוא לפקיד.

שמחה רוטמן: זה פוגע בעקרונות הבסיסיים של אחריות כלפי הציבור.

שמחה רוטמן: בהצעה בחוק כתוב שכאשר ראש רשות סוגר עסק, מערערים לרופא מחוזי.

שמחה רוטמן: ביקשתי למחוק את זה, ולומר שבמצב כזה פונים לבית משפט.

שמחה רוטמן: אם מישהו חושב שראש רשות פעל בניגוד לחוק, או שקל שיקולים זרים, שיפנה בעניין הזה לבית משפט שיישב כבית משפט לעניינים מינהליים, בית משפט שלום.

שמחה רוטמן: מבחינתי זה יכול להיות מחוזי, לא מפריע.

שמחה רוטמן: אבל לא יכול להיות שההשגה על ראש רשות מקומית שהוא בעל הסמכות והאחריות בעיר שלו למנוע מחלות והפרות, הוא מכיר את המצב, ילך לרופא מחוזי.

גלעד קריב: תודה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 2 נגד – 5 לא אושר.

גלעד קריב: ההסתייגות נדחתה.

שמחה רוטמן: הסתייגות 13.

שמחה רוטמן: אדוני היושב-ראש, קבינט הקורונה קיבל פה פטור שר האוצר.

שמחה רוטמן: אמנם ראיתי שיש פה הסתייגות שמכניסה אותו לוועדה של השיג ושיח כאשר הממשלה היא זו שהתקינה את התקנות, שזה חשוב ויש לברך על כך, אבל בקבינט הקורונה לא ייתכן שבזמן חירום, ההצעה שלי מבקשת ליצור שתי מדרגות.

שמחה רוטמן: בזמן המצב המיוחד קבינט הקורונה יהיה חמישה שרים שזה כהצעת הוועדה, אין בעיה.

שמחה רוטמן: בזמן מצב חירום קבינט הקורונה צריך לכלול לפחות 7 שרים, ראש הממשלה, שר הבריאות, שר האוצר, שר המשפטים, שר החינוך, שר הבט"פ ושר הפנים.

שמחה רוטמן: צריך פה מאמץ משותף.

שמחה רוטמן: יש לפעמים צורך - תאמינו או לא, שר האוצר ליברמן, צריך לפעמים להכניס את היד לכיס, ואם שר האוצר הוא לא חלק מהקבינט, הוא לא משלם, וצריך לפצות בעלי עסקים וצריך לדאוג שהפגיעה הכלכלית במדינת ישראל תתמתן.

שמחה רוטמן: העובדה ששר האוצר לא לוקח חלק בקבינט הקורונה בזמן חירום היא בושה וחרפה.

גלעד קריב: תודה.

גלעד קריב: מי בעד קבלת ההסתייגות?

גלעד קריב: מי נגד?

גלעד קריב: הצבעה בעד – 2 נגד – 5 לא אושר.

גלעד קריב: ההסתייגות נדחתה.

שמחה רוטמן: הסתייגות 14.

שמחה רוטמן: הוספנו כמה סעיפים שנכנסו לחוק.

שמחה רוטמן: המרכזיים שבהם נועדו למנוע מצב שבו חברי כנסת או בעלי תפקידים מסוימים שנחוצים, תקועים בחו"ל כי סגרנו את השמיים ממדינה מסוימת או תקועים בבידוד במלונית ולא יכולים ולא יכולים לבוא להצבעות בכנסת – לקחתי את הדוגמה של חברי כנסת אבל אפשר לדבר על שופט ועל אחרים המנויים באותו סעיף.

שמחה רוטמן: יש צורך להחריג אותם, תו ירוק.

שמחה רוטמן: כנ"ל לא יכול להיות שאם הוחל תו ירוק בבתי כלא למשל בבית כלא, חבר כנסת שהוא יושב-ראש ועדה ואין לו תו ירוק וצריך לבקר ולבדוק את התנאים בכלא לא יוכל להיכנס וכדומה.

שמחה רוטמן: זה פוגע בו ביכולת לבצע את סמכותו, ולכן מתבקשת התוספת הזו לסעיף.

גלעד קריב: תודה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 2 נגד – 5 לא אושר.

גלעד קריב: ההסתייגות נדחתה.

שמחה רוטמן: 15.

שמחה רוטמן: גם עליה דיברנו, גם אותה אני לא מבין למה לא נכנסה עד כה.

שמחה רוטמן: היא אומרת דבר מאוד פשוט: יצרנו פה מנגנונים חד-משמעיים עם לוחות זמנים לאישורים ולבדיקת ועדות הכנסת על כמעט כל דבר בחוקי הקורונה.

שמחה רוטמן: שני דברים יצאו מתוכו – אחד זה חובת המסכה ושני זה חובת הבידוד.

שמחה רוטמן: הם נמצאים מוסדרים מכוח פקודת בריאות העם.

שמחה רוטמן: ההסתייגות מבקשת דבר אחד ויחיד: אותם הסדרים, לוחות זמנים של אישורי ועדות שחלים על כל הצווים מכוח חוק הקורונה יחולו גם על חובת עטיית מסכה ועל בידוד.

שמחה רוטמן: שיהיה אותו פיקוח פרלמנטרי.

שמחה רוטמן: אני חושב שזה אלמנטרי.

שמחה רוטמן: אני בטוח שכל מי שהפיקוח הפרלמנטרי יקר לליבו, יצביע בעד זה.

שמחה רוטמן: תודה.

גלעד קריב: תודה רבה.

גלעד קריב: מי בעד ההסתייגות?

גלעד קריב: מי נגד?

גלעד קריב: הצבעה בעד – 2 נגד – 5 לא אושר.

גלעד קריב: ההסתייגות נדחתה.

גלעד קריב: הסתייגות אחרונה - אנחנו חוזרים לקובץ הגדול, הסתייגות מס' 27 שהציג חבר הכנסת איתמר בן גביר ויציג חבר הכנסת רוטמן.

גלעד קריב: זה שסעיף הדחיפות מחייב דחיפות תוך 48 שעות.

שמחה רוטמן: האמת היא שיש פה לקונה ואני חושב שחבר הכנסת בן גביר העלה נקודה חשובה – כאשר מוגשות תקנות ללא דחיפות, הכנסת מחויבת לקיים בהן דיון בזמן חירום תוך 48 שעות.

שמחה רוטמן: יש הוראה פוזייטיבית שמחייבת.

שמחה רוטמן: כאשר תקנות נכנסות לתוקף מכוח הדחיפות, יכול להיות מצב לפי החוק שהכנסת לא תדון בזה בכלל.

שמחה רוטמן: או 14 יום או 7 ימים.

שמחה רוטמן: פה מחויב שהדיון- - -

גור בליי: זה תמיד יגיע לוועדה?

שמחה רוטמן: לא, אבל הוועדה והמליאה יכולות להתעלם מהסמכות שלהן לדון.

שמחה רוטמן: לכן מבקש פה חבר הכנסת בן גביר לקיים דיון, כאשר התקיימו תקנות מכוח הדחיפות, שהוועדה תדון בתוך 48 שעות.

שמחה רוטמן: אפשר לדון בלוח הזמנים, אבל אני חושב שזו דרישה חכמה, סבירה.

שמחה רוטמן: היא מחויבת המציאות.

אורי מקלב: הכול תלוי ביושב-ראש הוועדה אם מכנס את הוועדה או לא.

גלעד קריב: אני מעלה להצבעה.

גלעד קריב: מי בעד?

גלעד קריב: מי נגד?

גלעד קריב: הצבעה בעד – 2 נגד – 5 לא אושר.

גלעד קריב: ההסתייגות נדחתה.

גור בליי: יש עוד הסתייגות שהממשלה הגישה.

גלעד קריב: אני לא יודע אם הממשלה עומדת על ההצבעה עליה.

גלעד קריב: נברר את הסוגיה.

גלעד קריב: אנחנו מתכנסים בשעה ב-15:45, רביזיות.

גלעד קריב: מסיימים את הדיון.

גלעד קריב: תודה לכולם על המאמץ.

גלעד קריב: מכובדיי, אני פותח את הדיון ברביזיות.

גלעד קריב: יש לנו זמן קצר.

גלעד קריב: על-פי סדר בקשת הרביזיות ההצבעות הראשונות היו על ההסתייגויות שהוגשו על-ידי סיעת הליכוד.

גלעד קריב: איני רואה נציג של סיעת הליכוד שיכול לנמק את הרביזיות.

אורי מקלב: אני מחבר את הרביזיות ביחד, נעשה את זה ביחד, הנימוק.

גלעד קריב: וההצבעות על הרביזיות שלך, אתה מוכן להצבעה אחת כוללת?

גלעד קריב: אז אדוני חבר הכנסת מקלב ינמק את בקשות הרביזיות.

אורי מקלב: את הזמן הזה ניקח לנימוק.

גור בליי: גם על ההסתייגויות של הליכוד שהצטרפו וגם להסתייגויות של יהדות התורה שהצטרפו אליהן סיעות אחרות.

גור בליי: בהסתייגויות שלנו זה הצבעה אחת.

שמחה רוטמן: גם אני לא אטריח.

גלעד קריב: חבר הכנסת מקלב, כיוון שההנמקה משותפת, נסדיר בדיוק על מה אנחנו מצביעים.

גלעד קריב: בבקשה.

אורי מקלב: תודה רבה.

אורי מקלב: אני חושב שהחוק הזה די חריג בנוף בהידיינויות שיש בכנסת בכלל וכאן בוועדת חוקה בנושא של קואליציה, אופוזיציה.

אורי מקלב: בהחלט חוק הסמכויות, חוק הקורונה דנו בו בכובד ראש ובהסתכלות הזו של בריאות הציבור וכל מה שכרוך בכך בתקנות ובהגבלות, בסמכויות שיש אנחנו ראינו לנגד עינינו מצד אחד את המחויבות והצורך בהתקנת תקנות בשגרה ובשעת חירום, בדחיפות ולא בדחיפות, וראינו גם לנגד עינינו את המשמעויות וההשלכות ופגיעה בזכויות האדם וחופש וכל מה שכרוך בכך.

אורי מקלב: החוק הזה הוא עם הרבה-הרבה סעיפים, הרבה השלכות בנושאים.

אורי מקלב: אני חושב שגם ההסתייגויות – אני ותיק כאן בכנסת ולא זוכר חוק שכל ההסתייגויות שנומקו, הן ענייניות, וזה סוג הסתייגויות שבאות לבטא את מה שדיברנו כאן בוועדה.

אורי מקלב: ההסתייגויות האלה נאמרו, התוכן שלהן ודאי נאמר גם על-ידי חברי קואליציה, לא על-ידי חברי אופוזיציה, וגם על-ידי היושב-ראש עצמו, שאמר בדברי הפתיחה שלו, שהיה הדגל המרכזי שלו, בהובלה או איך הוא רואה את החוק החדש.

אורי מקלב: אנחנו לא מדברים עכשיו בתחילת הדרך.

אורי מקלב: אנחנו מדברים עכשיו לאחר קרוב לשנתיים של התנהלות בשל חוקי קורונה ובהגבלות קורונה ובתקנות קורונה בשינוים כאלה ואחרים.

אורי מקלב: אנחנו לא נמצאים בהתחלה.

אורי מקלב: אנחנו נמצאים בשגרת קורונה, ובשגרת קורונה החוק הזה היה צריך להיות חוק אחר.

אורי מקלב: אני מאוכזב וזה בלשון המעטה, יש בו שינויים והטבות ושיפורים.

אורי מקלב: אני לא מתעלם מזה.

אורי מקלב: אבל במשקל המרכזי, איפה זה היה צריך להביא אותנו בדיונים האלה, כמו כל חקיקה רגילה – היה צריך לבוא בתקנות רגילות.

אורי מקלב: החלק של הממשלה זה החלק של הממשלה, החלק של הכנסת זה החלק של הכנסת.

אורי מקלב: כאן לא הגענו לאיזון.

אורי מקלב: זה לא היה דבר שהיה פוגם בתהליך.

אורי מקלב: הבאנו לכאן הצעות ורעיונות, והדבר הזה יכול היה להיות חוק שהיה מגיע לסוג של שלמות או ודאי לשיפור גדול מאוד, אבל הפחד של הממשלה שלא נותנת ורוצה דברים, ואולי כאן בכנסת ישנו את זה, והממשלה ודאי הממשלה הזאת בעיניי, הדעות שמגיעות לא דעות רבות, והדעות המקצועיות מתקבלות או לא מתקבלות.

אורי מקלב: אני יכול להביא הרבה דוגמאות, אבל הדוגמה היא שאנחנו לא יכולים כאן בוועדה לשנות, והסמכות שאנו נותנים הבלתי מוגבלת למנכ"ל בתקנות כמו עטיית מסכה, והדברים שאמר חבר הכנסת רוטמן בהסתייגות שלו לגבי תו ירוק, שאנחנו שמים את המשקל, למשל, על בעל העסק ולא על אותו אזרח שמפר את התקנות.

אורי מקלב: הכול בא לא מתוך שאנחנו רואים סוג של אחריות.

אורי מקלב: זה סוג של קלות של התנהלות.

אורי מקלב: רואים את זה, אם אני אעשה את זה, הכי קל לי להטיל על בעל העסק.

אורי מקלב: לא כי אז אני יודע ויש לי כתובת מאוד מדויקת, פרטית.

אורי מקלב: מכאן זה נובע.

אורי מקלב: זה לא היה צריך להיות בחוק כזה שבא לתת סוג של מענה.

אורי מקלב: יכול להיות לצערנו, לחוק שהוא ארוך.

אורי מקלב: לכן ההסתייגויות שלנו, לכן ביקשנו להציג אותן ואחרי שדחיתם אותן ביקשנו הצבעה חוזרת בתקווה שתקבלו אותן, ודאי חלקן, שגם אתם הסכמתם וגם אתם יודעים שזה חשוב מאוד.

אורי מקלב: כולנו יודעים שקיבלנו הרבה טלפונים והרבה ווטסאפים.

אורי מקלב: יש הרבה הסתייגויות.

אורי מקלב: אני רואה את הדברים, שחלק מההסתייגויות האלה שרואים את זה פגיעה בזכויות האדם, קבוצות גדולות, בלי להביע דעה על הדרך והצורה, זה כי יש הרבה יותר אמון בכנסת מאשר בממשלה.

אורי מקלב: כשהממשלה לקחה על עצמה הכול, רואים את זה כפגיעה.

אורי מקלב: אם היינו עושים איזון בכובד המשקל בהחלטות ונותנים סמכויות לכנסת, גם תנועות או המחאות היו הרבה יותר רכות ולא חריפות כל כך.

גלעד קריב: תודה, חבר הכנסת מקלב.

גלעד קריב: מייד אסביר את סדר ההצבעה.

גלעד קריב: כמובן יש לי מה להשיב לדבריך החשובים.

גלעד קריב: לא אתייחס לכולם.

גלעד קריב: אני רק רוצה להתייחס לדבר אחד שהוא בין מהותי לפרוצדורלי.

גלעד קריב: הזכרת את העניין של אי-קבלת אף הסתייגות.

גלעד קריב: חשוב לי לציין שבמהלך הדיונים, והשקענו הרבה מאוד זמן בדיונים, המעורבות שלך, של חבר הכנסת רוטמן, של עוד חברים מהאופוזיציה, בתוך הדיונים עצמם פעמים רבות הוועדה התלכדה מאחורי עמדות שהביעו לראשונה חברי אופוזיציה והבאנו את הדברים האלה לתוך הסיכומים עם הממשלה.

גלעד קריב: זה חשוב לומר לשבחם של חברי האופוזיציה שבוועדה.

גלעד קריב: אני רוצה להסביר את סדר הדברים.

גלעד קריב: הסתייגויות 1 עד 20 נמשכו.

גלעד קריב: לכן אנו לא מצביעים עליםן.

גלעד קריב: אנו עושים שתי הצבעות: אחת תהיה על ההסתייגויות שנותרו, שהוגשו, הרביזיות על ההסתייגויות שלא נמשכו, שזה 21 ו-א בחלופין ו-35 ו-א עד ה בחלופין ו-38 ו-41.

גלעד קריב: זה בהסכמת האופוזיציה.

גלעד קריב: זו תהיה הצבעה אחת.

גלעד קריב: חבר הכנסת מקלב נתן הסכמתו עכשיו שההצבעה על הרביזיה על 12 ההסתייגויות שהוגשו עלי-ידו ועל-ידי הקבוצות הנוספות גם תהיינה בהצבעה אחת.

גלעד קריב: שתי הצבעות.

גלעד קריב: ביקשנו אישור של עשר דקות אל תוך המליאה כדי לסיים את פרשת הרביזיות.

גלעד קריב: כרגע אנו מצביעים על הרביזיה, על הסתייגות 21 וחלופין א, על 35 ולחלופין א עד ה, על 38 ועל 41.

גלעד קריב: מי בעד קבלת הרביזיה?

גלעד קריב: מי נגד?

גלעד קריב: הצבעה בעד – 2 נגד – 5 לא אושרה.

גלעד קריב: הרביזיה נדחתה.

גלעד קריב: עכשיו אנחנו ניגשים להצביע בהצבעה אחת בהסכמת חברי הכנסת המציעים.

גלעד קריב: 12 הסתייגיות שהוצגו על-ידי קבוצת יהדות התורה, קבוצת ש"ס, קבוצת הציונות הדתית וקבוצת הרשימה המשותפת.

טליה ג'מאל: רק אבהיר שיש פה שינוי.

טליה ג'מאל: ההסתייגויות של חבר הכנסת מקלב וגם ההסתייגויות של חבר הכנסת רוטמן, שהוצגו על-ידי שניהם, לסעיף 7, אליהם הצטרפו חברי הכנסת מקלב, בוסו, סעדי, יברקן, סמוטריץ ורוטמן.

טליה ג'מאל: אלה שתי הסתייגויות של חבר הכנסת מקלב.

טליה ג'מאל: עוד 10 הסתייגויות שאנחנו מצביעים עליהן עכשיו הן הסתייגויות שהציג קודם חבר הכנסת מקלב, שאליהן מצטרפים יהדות התורה, ש"ס, הציונות הדתית, הרשימה המשותפת- - -

גלעד קריב: יש לנו מניעה בהינתן חברי הכנסת שכאן להצביע על כך ה-12 ביחד?

גלעד קריב: אין מניעה.

אורי מקלב: סעיף 7 אנו מושכים אחרים, רק יש שישה חברי כנסת.

גלעד קריב: ברור גם הרקע.

גלעד קריב: מי בעד קבלת הרביזיה על ההסתייגויות שהזכרנו, שנומקו על-ידי חבר הכנסת מקלב?

גלעד קריב: מי נגד?

גלעד קריב: הצבעה בעד – 2 נגד – 5 לא אושרה.

גלעד קריב: הרביזיה נדחתה.

גלעד קריב: חברת הכנסת לסקי הציגה גם היא – היא לא ביקשה רביזיה.

גלעד קריב: ההסתייגות של לימור תלם מגן התקבלה.

גלעד קריב: לגבי חברת הכנסת השכל - מושכת.

גלעד קריב: חבר ת הכנסת השכל, יו"ר ועדת החינוך, התרבות והספורט ואני שוחחנו.

גלעד קריב: לי אין ספק שהנושא של הפיקוח על הפעלת או הטלת הגבלות כלשהן על מוסדות התרבות וספורט בפיקוח הפרלמנטרי על הגבלות כלשהן בתחום הזה, קולה של ועדת החינוך, התרבות והספורט צריך להישמע ברמה.

גלעד קריב: על-מנת להקל על העבודה בין הכנסת לבין הממשלה בתחום התקנות, דבר שחשוב לטיוב של הפיקוח הפרלמנטרי, תקנות התו הירוק והגבלת ההתקהלות מגיעות לוועדה אחת.

גלעד קריב: אני כיושב-ראש הוועדה – ואני אומר את זה לפרוטוקול - רואה צורך בתיאום משמעותי מאוד עם ועדת החינוך והתרבות, עם יושבת-ראש הוועדה שחברה גם בוועדת החוקה ולכן יכולה ליטול חלק לא רק בדיונים אלא גם בניהולם.

גלעד קריב: אני רואה חשיבות גדולה בתיאום הזה, וככל שתהיה בוועדה הזאת תונחנה תקנות שיש להן השלכות על עולם התרבות ועל עולם הספורט מכל סוג שהוא של תקנות שמגיע לוועדה הזאת הדברים ייעשו בתיאום ביני לבין יושבת-ראש הוועדה.

גלעד קריב: אם כך למיטב הבנתי- - -

אורי מקלב: יפה מאוד שהגעת להסכמה אבל זה דבר חריג שיושבת-ראש ועדה צריכה לבוא, להגיש הסתייגויות על חוק סמכות, לקבל את הסמכות שלה.

אורי מקלב: אבל זה משקף מה שאמרנו קודם שהממשלה רואה את הדרך הכי קלה כדי להתנהל.

גלעד קריב: דומני שבחודשים האחרונים באף אחת מהוועדות הקואליציוניות הממשלה לא חווה חיים קלים ואישור אוטומטי.

גלעד קריב: דומני שבחודשים האחרונים בכוחות משותפים של אופוזיציה וקואליציה בוועדות השונות, ודאי בוועדת חינוך, אני חושב שגם בוועדה שלנו, עמדנו על דברים שחשובים לכולנו.

גלעד קריב: גם תיקון החוק, ותמיד אפשר לחשוב שהיה אפשר יותר, החוק משפר משמעותית – הממשלה נמצאת בתוך הידיינות שאני רוצה להסביר אותה כדי להסביר איפה אנו נמצאים.

גלעד קריב: פה אני חושב שאנחנו לא חלוקים, חבר הכנסת מקלב, אתה ואני.

גלעד קריב: גם קואליציה וגם אופוזיציה כולנו מאמינים שבנתונים הנוכחיים, בידע שנצבר, בניהול של מעין שגרת חירום, כוחו של הפיקוח הפרלמנטרי צריך לגדול משמעותית.

גלעד קריב: אני חושב שהחוק משקף את זה, ודאי במצב הבריאותי המיוחד.

גלעד קריב: אני מזכיר שגם במצב החירום הכפלנו את משך הזמן לאישור בוועדות ל-48 שעות.

גלעד קריב: אני מזכיר שבניגוד לחוק הקיים, כל הכרזה, גם ראשונית, על אחד המצבים או המעבר בין המצבים, מחייבת החלטה אקטיבית של ועדה או של מליאה.

גלעד קריב: בלעדיהם אין.

גלעד קריב: בניגוד למה שהיה כאן במשך חודשים, הגדרנו שבכל ענייני הבידוד ועטיית המסכות במובנם הרחב יש פיקוח פרלמנטרי של ועדת הבריאות.

גלעד קריב: האם השגנו את כל ההישגים שרצינו להשיג בתחום שדרוג הפיקוח הפרלמנטרי – טרם.

גלעד קריב: החוק הזה מותקן ל-11 חודשים.

גלעד קריב: הלוואי, ולכך צריך לכוון, שבעוד 11 חודשים לא נידרש לחוק הזה.

גלעד קריב: אם נידרש לחוק הזה, ראוי לעלות עוד קומה.

אורי מקלב: מה דינן של עטיית מסכות?

אורי מקלב: אם שר הבריאות לא מוביל את זה, עדיין ממשיך?

גלעד קריב: הוא חייב.

גלעד קריב: כל תיקון.

גלעד קריב: אנו רואים כמה פעמים הממשלה הזאת מתקנת בצדק בשבועות האחרונים את צו בידוד בית.

גלעד קריב: אתה שואל האם הגענו למיצוי – לא, אבל החזרנו- -

אורי מקלב: אתה יכול להביא כדוגמה קלאסית את התחבורה הציבורית בנתב"ג, שהוועדה פה היא זו ששינתה את התהליך או את ההתנהלות האבסורדית שהיתה, שאנשים היו מגיעים, חלקם היו חולים בקורונה.

אורי מקלב: היו נוסעים בתחבורה ציבורית.

אורי מקלב: כלומר ראינו גם חומרות בעניין הזה.

גלעד קריב: ודאי.

גלעד קריב: אני חושב שוועדת החינוך בהובלת חברת הכנסת השכל, שגם ועדת החינוך בהובלת חברת הכנסת סילמן, בוועדות האלה כולן יש השתתפות גם אם לא פורמלית של חברי אופוזיציה.

גלעד קריב: אני חושב שוועדות הכנסת בחודשים האחרונים, וזה לא רק עניין של קואליציה.

גלעד קריב: זה קואליציה ואופוזיציה יחד.

גלעד קריב: טייבנו עוד בחוק הקיים את הפיקוח הפרלמנטרי.

גלעד קריב: יש פה מ-1 בפברואר, כשנאשר את החוק, קפיצת מדרגה גבוהה.

גלעד קריב: אחד האתגרים שלנו יהיה בנתונים הנוכחיים להביא את הממשלה עד מהרה, אם לא תהיינה התפתחויות חמורות, לרדת ממצב החירום למצב בריאותי מיוחד שמקפיץ או משדרג באחת בצורה דרמטית את הפיקוח הפרלמנטרי.

גלעד קריב: נעשה את זה בכוחות משותפים.

גלעד קריב: בסופו של דבר החוק צריך לפגוש את קרקע המציאות בוועדות הכנסת.

גלעד קריב: ועדה שמבינה את תפקידה לפקח - מפקחת, כולל בחוק הקיים, ו-וועדה שפחות שמה דגש על הפיקוח הפרלמנטרי, גם כשניתן עוד ועוד כלים, יכולה למסמס את כלי הפיקוח.

גלעד קריב: לכן אני חושב שזה האתגר שמונח בפני כולנו.

זאב בנימין בגין: אבקש להזכיר שבכל זאת סמכות הפעולה הראשונה והאחריות היא על הממשלה.

גלעד קריב: ודאי, בהחלט.

גלעד קריב: לכן אנו מדברים על פיקוח פרלמנטרי.

גלעד קריב: בניגוד לתחילת תקופת הקורונה, הכנסת היא זו שמעניקה לממשלה את ארגז הכלים הזה בחקיקה ראשית, מסודרת.

גלעד קריב: אני שומע את קולות אלה שאומרים שעדיף שהדברים לא יהיו כתובים בספר החוקים.

גלעד קריב: לא ברור לי איך זה מתכתב עם רצון להבטחת החוסן הדמוקרטי.

גלעד קריב: אין ביטחון דמוקרטי יותר גדול מאשר כשהדברים שקופים, כתובים, ברורים, מאוזנים, אם מותירים את הדבר רק לפרשנות כזו או אחרת של הרשות המבצעת.

גלעד קריב: ודאי לא שיפרנו את מצבנו הדמוקרטי.

גלעד קריב: אנחנו ב-16:15 – חבר הכנסת רוטמן, בבקשה.

גלעד קריב: האם מקובל הצבעה אחת?

שמחה רוטמן: כן, אלא אם כן תספר לי שחלק מההסתייגויות התקבלו.

גלעד קריב: העבודה לעניין ההסתייגויות שאמרתי, נעשה אותה לקראת ההצבעה במליאה.

גלעד קריב: לקחתי על עצמי את אחת מההסתייגויות לקדם.

טליה ג'מאל: לפרוטוקול אומר – שתי ההסתייגויות של חבר הכנסת רוטמן לסעיף 7 שהציג מוקדם יותר, הצטרפו אליהם ששת חברי הכנסת שהצגתי קודם.

טליה ג'מאל: ההסתייגות של חבר הכנסת בן גביר לסעיף 7 שאותה הציג חבר הכנסת רוטמן וגם ההסתייגויות שהציג חבר הכנסת רוטמן לסעיפים בהצעת החוק 29, 33, 43 וההצעה שלו להוסיף עוד סעיף אחרי סעיף 33 להצעת החוק, כל אלה הצטרפו אליהם הציונות הדתית, יהדות התורה, ש"ס וסיעת הליכוד.

טליה ג'מאל: לגבי ההסתייגויות שהציג חבר הכנסת רוטמן לסעיפים בהצעת החוק 1, 3, 8, 9, 25, 26 וההצעה להוסיף את סעיף 13א, הצטרפו רק הציונות הדתית, סיעת ש"ס וסיעת יהדות התורה.

גלעד קריב: חבר הנכתס רוטמן.

שמחה רוטמן: ראשית, כל הקונסטרוקציות המורכבות האלה של מי הציע איזו הסתייגויות ולמה, נועדו למצב שבו לצערי, אם לא נגיע להסכמות, קואליציה, אופוזיציה, נמצה את כל זמן הדיבור, אנו לא רוצים שיופעל סעיף 98, לכן כל ההנדוס הזה, באופן אישי זה מצער אותי.

שמחה רוטמן: אני חושב שניתן היה ואולי עדיין ניתן, להגיע כאן להסכמות קואליציה אופוזיציה ולהעביר את החוק הזה בלי זמני דיבור ארוכים.

שמחה רוטמן: יעלה לדבר כל אחד חמש, עשר דקות אם הוא רוצה ולהעביר את החוק הזה בהקדם בייחוד לאור תקופת הפקיעה הקרובה ולא להאריך את כל משך הזמן.

שמחה רוטמן: הדבר הזה תלוי כמובן בשאלה האם הסתייגויות מסוימות שהן קריטיות עבורנו כחברי אופוזיציה וכמי שליווה את החוק – לא רק אני; חברים רבים באופוזיציה שליוו אותו וחלקם אפילו יזמו אותו בכנסת הקודמת והעבירו אותו, אין להם התמקדות עם החוק לגופו אבל הם רוצים לוודא שההסדרים החשובים מאושרים.

שמחה רוטמן: כואב לי שההסתייגויות בכל הנוגע לסעיף 9, ההסתייגויות שנוגעות לאותם אנשים זכאים לעלות לישראל לפי חוק השבת, הן הסתייגויות לסעיף 7 לחוק, אבל הן 9 לחוק המתקן, בכל הנוגע לכניסה לישראל, שרצינו מאוד ועודנו רוצים גם לשדר מסר לכלל יהודי התפוצות – אני יודע, אדוני היושב ראש, כמה הם חשובים לך – באמת שמדינת ישראל היא ביתו של העם היהודי.

שמחה רוטמן: הם רצויים והם מקובלים פה.

שמחה רוטמן: חשוב לי לציין, שבמסגרת התיקונים שהכנסנו בענייני הכניסה לישראל, עבור רבים מהם פחות או יותר פתרנו את הבעיה.

שמחה רוטמן: לא בצורה מושלמת, אבל פחות או יותר פתרנו את הבעיה עבור רבים-רבים מיהודי התפוצות וטוב שכך.

שמחה רוטמן: אני מקווה שהמגמה הזו רק תלך ותגבר, אבל עדיין גם המסר כלפי פנים במדינת ישראל וגם המסר כלפי חוץ בעיניי צריך להיות: זהו ביתם של כל יהודי התפוצות.

שמחה רוטמן: אני יודע שלדבר הזה יש הסכמה מלאה בכנסת הזו.

שמחה רוטמן: אני יודע שגם מי שמצביע כנגד ההסתייגות הזו מצביע כנגדה בלב כבד.

שמחה רוטמן: לכן הודעתי שלצערי, אם היא לא תתקבל, לא אעלה אותה להצבעה במליאה ואמחק אותה ואבקש שלא תעלה למליאה כדי לא להביך ולא לייצר ריחוק ולהעביר מסר שלילי.

שמחה רוטמן: אני מאוד מקווה, שהקריאה תצא מפה מוסכמת על כולנו, שהדבר הזה דרוש תיקון, הוא דורש כוונון, ויהודי התפוצות צריכים להרגיש שמדינת ישראל היא ביתם לכל דבר ועניין גם ואולי במיוחד בתקופת משבר עולמי כמו קורונה.

שמחה רוטמן: נקווה שזה יהיה המשבר האחרון עד שלכל יהודי התפוצות נפתור את הבעיה כי הם יהיו פה, ואז נפתור להם את הבעיה בצורה אחרת.

שמחה רוטמן: ההסתייגויות האחרות נימקנו ודיברנו בהרחבה, לא אחזור עליהן.

שמחה רוטמן: אבקש לקבל את הרביזיה ולאפשר את התיקונים.

גלעד קריב: גם אם לא תתקבל הרביזיה, הוועדה הזו כבר הודיעה שמעבר לתיקונים שהוכנסו בחוק נמשיך לעקוב אחרי הסוגיה הזו במטרה לגבש פה נהלים ברורים שיקדמו אותנו עוד יותר בכיוון הזה.

גלעד קריב: קיבלנו גם הסכמה לעניין הזה מצד רשות האוכלוסין.

גלעד קריב: נצביע על הרביזיות ואז אתייחס לעוד בקשה אחת של הממשלה.

גלעד קריב: אנחנו מצביעים על כל ההסתייגויות שהגיש ונימק חבר הכנסת רוטמן, רביזיה, וחבר הכנסת בן גביר.

גלעד קריב: מי בעד הרביזיה?

גלעד קריב: הצבעה בעד – 3 נגד – 3 לא אושרו.

גלעד קריב: הרביזיות נדחו.

גלעד קריב: אני שב ואומר – אני חושב שהדברים שהועלו, חלקם כן יתבררו עד ההצבעה במליאה.

גלעד קריב: חלקם, הוועדה תמשיך לעסוק בהם.

גלעד קריב: אני רוצה לעדכן, שהתקבלה בקשה של הממשלה להכניס סעיף תחילה לחוק, כדי שגם אם יאושר היום או מחר, יהיה ברור שהוא נכנס לתוקפו ב-1 בפברואר, ושלא יהיה סימן שאלה.

גלעד קריב: כיוון שהבקשה הזו מגיעה עכשיו עוד לפני שהצבענו על החוק, כמובן עומדת הזכות לחברי כנסת שירצו על הסעיף הזה להגיש הסתייגויות, אבל הנוסח שלאשר שנייה ושלישית יכלול סעיף תחילה שאומר:

גלעד קריב: תחילתו של חוק זה ב-1 בפברואר 2022.

גלעד קריב: אם מישהו מעוניין להגיש הסתייגות כל עוד אנו מקיימים את הדיון, ניתן.

שמחה רוטמן: מה הבעיה עם היערכות מיידית?

אסתי ורהפטיג: יש כל מיני שינויים שחלים בדרך העבודה שלנו, גם הבאה של תקנות 48 שעות מראש, גם כל הצו שעושים אנחנו צריכים להביא לאישור ועדה מראש.

אסתי ורהפטיג: השינויים מאוד משמעותיים.

אסתי ורהפטיג: בסך הכול כמה ימים שהחוק ממילא היה אמור להיכנס לתוקף.

גלעד קריב: כלומר נותן כמה ימי היערכות.

אוסאמה סעדי: למה זה לא היה בהתחלה?

אוסאמה סעדי: זה נושא חדש.

דנה נויפלד: החוק אמור לפוג ב-31 בינואר ממילא.

דנה נויפלד: זה המצב היום.

דנה נויפלד: היום אין סעיף תחילה, אבל תוקף החוק אמור לפוג, הוראת השעה- - -

גלעד קריב: כדי לייצר בהירות, זו הבקשה.

גלעד קריב: לחברי הועדה עומדות כל הזכויות גם לדרוש נושא חדש, גם להגיש הסתייגויות.

גלעד קריב: מכובדיי, אני רוצה להבין – אנחנו מסיימים את הישיבה.

גלעד קריב: קיבלנו רשות עד 16:15.

גלעד קריב: אני לא מביא כרגע את החוק בהצבעה להעברה שנייה ושלישית למרות שזו ההצבעה שנותרה לנו.

גלעד קריב: יש סוגיה, שאנחנו ממתינים לקבל בה את עמדת הממשלה.

גלעד קריב: כיוון שעסקנו בה, אומר - יש סוגיה של מערכת היחסים בין התו הירוק לבין מערכת החינוך.

גלעד קריב: זו הסתייגות המשלה שלא הצבענו עליה.

גלעד קריב: הממשלה אולי בצדק בודקת האם הדרך הנכונה להסדיר את מערכת היחסים הזו זה דרך ההסתייגות הזו, האם יש דרך אחרת, האם הנושא כולו דורש דיון קצת יותר מורכב.

גלעד קריב: עוד אין כאן עמדה ממשלתית.

גלעד קריב: נקבל את הודעת הממשלה.

גלעד קריב: ככל הנראה נקבע הצבעה לשנייה שלישית מחר בבוקר, נעדכן את חברי הוועדה בעניין.

גלעד קריב: תודה לכולם.